text:
IOE LEGA OA NA IA GAOIA LE SILIA I LE $38,000
Ua talia e le Faamasinoga Maualuga le tali ioe a le tina talavou o Lega Oa, i lona faaaoga faagaoi o le silia i le $38,000 mai le kamupani a le Kooline Refrigerator, faatasi ai ma le talosaga a lana loia o Michael White e tatala i tua e faatali ai lona masina e fanau ai (tulou), ona faatoa faatulaga ai lea o le aso e lau ai lona faasalaga.
Na faailoa e White i le faamasinoga ananafi, o Oa ua 8 masina o lana ma’itaga, ma e manaomia ona tatala o ia i tua e faatali ai lona masina.


c: text/html

text:
- Faamatalaga o le Vitio
Saunia faamatalaga e uiga i le vitio o loo taina.
- Faasoa Atu
Faatagaina oe e faasoa atu le vitio e ala i le kopiina o le sootaga ma faasoa atu i le imeli po o le IM. E mafai foi ona e faasoa atu e faaaoga ai le Facebook po o le Twitter.
- Sootaga
Faatagaina oe e kopi mai ma faasoa atu le sootaga o le uepi.
- Faapipii
Faatagaina oe e kopi le numera faailo o loo faapipii i le masini ma faaopoopo le masini i se uepi saite po o le poloka (blog).
- Faamau e Ta/Taofi ai
- Polokalama Faatautai
O le polokalama faatautai na te faaali atu ia te oe le taimi o le vitio ma faatagaina oe e alu i vaega o i le vitio e ala i le fetosoa’i o le taimi i tua ma luma.
- Faamau DVR o [faasalalauga] Tuusao
Ao maimoaina se vitio tuusao [mai le initoneti] e mafai ona e toe foi i tua i se vaega sa i ai muamua o le vitio pe kiliki le faamau taofi, o le a lanu efuefu le faamau tuusao. O le toe oomiina o le faamau tuusao o le a toe faafoi ai i tua le vitio i le tuusao ma o le a toe foi le faamau i le lanumeamata pe a maimoaina tuusao le vitio. (Pe a maimoaina le vitio o i le tulaga moomia, o le a le ola le faamau tuusao ma e mafai ona e alu i soo se vaega o le vitio).
-
Faamatalaga e Tusia i Luga o le Lau
Kiliki i le faamau lenei e maimoa ai i faamatalaga e tusia i luga o le lau. Ina ia maimoa i faamatalaga e tusia i luga o le lau i se masini iOS, mulimuli i faatonuga nei:
- Kiliki “Faatulagaga”
- Kiliki “Vitio”
- Sui “Faamatalaga e Tusia i Luga o le Lau” i le “Ola’
-
Lau Atoa
Kiliki le faamau lenei e maimoa ai i le lau atoa o le vitio.
-
Leotele
Kiliki le faamau lenei e faatonutonu ai le leotele.
- Home
- Faasalalauga ma Saunoaga
- Vaega e Ta Ai

robotstxt: allowed

filter: keep


text:
Ia faaagavaaina oe lava e pei o fitafita talavou e 2,000 e ala i le totoa i le lototetele i le avea ai ma e umia le perisitua ma le agavaa.
O le po nei, ua ou lagona le faamanuiaina faapitoa e talanoa atu o se epikopo i alii talavou, o e umia le Perisitua Arona, o loo mafuta mai i le salafa o le lalolagi mo lenei sauniga aoao faaleperisitua. Ou te fia faasoa atu ia te outou se tala mai le Tusi a Mamona na faamatala ai Helamana ma ana fitafita talavou e 2,000. O le a aumaia e lenei mau se malamalamaaga i le ituaiga tagata na i ai na alii talavou anamua—o se uunaiga mo outou, alii talavou o aso e gata ai. Ou te fia sii maia se mau ou te fiafia lava i ai: “Ma o i latou uma lava o ni tama talavou, ma sa latou matua totoa i le lototetele, ma malolosi foi ma toaaga; ae faauta, sa le ona pau lea—o i latou o ni alii sa faamaoni i taimi uma.”1 O le lototetele, malolosi, toaaga, ma le faamaoni—oka o ni uiga matagofie!
Ou te fia taulai atu i le uiga muamua lea e faamatalaina ai i latou: “totoa mo le lototetele.” Ia te au lava ia, ua faamatalaina mai ii le tuuto o nei alii talavou ina ia faia ma le lototetele le mea sa’o, faapei ona faamatalaina e Alema, “tutu o ni molimau a le Atua i taimi uma … ma i nofoaga uma.”2 Na tele ni taimi na faaalia ai e fitafita talavou e 2,000 lo latou lototetele. Ua tofu foi outou ma ni taimi taua i o outou olaga e manaomia ai le lototetele. Sa faasoa mai e sau uo o, Ioane, se tasi o na taimi i lona olaga.
I le tele o tausaga ua mavae sa taliaina ai Ioane i totonu o se iunivesite iloga i Iapani. Na lavea o ia i se vaega o le polokalama o tamaiti aoga faavaomalo faatasi ai ma isi tamaiti aoga popoto e toatele mai le salafa o le lalolagi. O nisi na lesitala ma se faamoemoe e faalauaitele lo latou malamalama i le aganuu ma le gagana, o isi na vaaia o se laasaga e aoao ai i se matata ma faigaluega ai i Iapani, peitai sa latou tuua uma le aiga ina ia suesue ai i se atunuu ese.
E lei leva ona taunuu Ioane, ae faasalalau loa i totonu o tamaiti aoga mai isi atunuu se faamatalaga o le a faia se pati i le tumutumu o se fale o se aiga. O lena po, sa agai atu Ioane ma ni uo se toalua i le tuatusi na faailoa ifo.
Ina ua mavae le tietiega i le lifi e oo atu i le fogafale pito i luga o le fale, na mulimuli Ioane ma ana uo i le faasitepu vaiti e oo atu i le tumutumu o le fale ma amata ai loa ona talatalanoa ma isi. I le tuneva o le po, na amata ai ona suia le siosiomaga. O le pisapisao, le leo o le musika, ma ua faateleina le inupia, ma faapena ai foi ma le le mautonu o Ioane. Ona faafuasei lea, ona amata faatasitasi e se tagata ni tamaiti aoga ia fai se lio tele ma le faamoemoega e faasolo ai le ulaina o ni sikareti maruana. Na mimigi Ioane ma vave ona ia faailoa atu i ana uo e toalua ua tatau ona latou o ese mai. Sa tali mai le toatasi o i laua e pei o taufaalili mai, “Ioane, e faigofie lava—na ona tatou tutu lava i le lio, a oo i le tatou taimi, na o le pasi lava o le sikareti ae aua le ulaina. O le auala lena tatou te le faamaasiasia ai i tatou i luma o tagata pe a tatou o ese.” Sa foliga faigofie ia Ioane, ae sa lei foliga mai e sa’o. Sa iloa e ia e tatau ona ia faailoa atu lona faamoemoega ma faia loa. I lena lava taimi sa ia mauaina ai lona lototele ma fai atu ia i laua e mafai ona la nonofo ma pule laua i le mea la te mananao e fai, a o ia o le a alu. Na filifili le toatasi o ana uo e nofo ma auai i le lio; o le isi na mulimuli faamalosi lava ia Ioane i lalo o le faasitepu e o ai i le lifi. Na faateia i laua, ina ua matala faitotoa o le lifi, ae tulioso mai i fafo leoleo Iapani, ma faatopetope atu i le faasitepu ma agai atu i luga o le tumutumu o le fale. Sa tulioso Ioane ma lana uo i totonu o le lifi ma o ese atu.
Ina ua taunuu atu leoleo i luga o le faasitepu, na faatotope ona tia’i e tamaiti aoga ia sikareti maruana mai le tumutumu ina ia aua nei mauaina i latou. Ina ua uma ona lokaina le faasitepu, sa faalaina e leoleo tamaiti aoga uma i luga o le taualuga ma fai atu i tamaiti taitasi e faaloloa uma o latou lima. Ona savavali lea o leoleo, ma sogisogi lima matua ma lima tusi o tamaiti taitasi. O i latou uma lava na uuina le maruana, pe na e ulaina pe leai, na mautinoa lava ua solitulafono, ma na tele le aafiaga. E toeitiiti lava o tamaiti aoga uma na nonofo ai lava i luga o le tumutumu o le fale na tutuli mai o latou lava iunivesite, ma o i latou na molia i se solitulafono ma na aveesea faamalosi mai Iapani. O aoaoga na moemiti i ai, tausaga o sauniuniga, ma le faamoemoega o le faigaluega ai i le lumanai i Iapani ua faataumaoia i sina taimi itiiti lava.
Ou te fia tau atua le mea na tupu i nei uo e toatolu. O le uo lea na nofo ai lava i luga o le tumutumu o le fale na tuliese mai le iunivesite i Iapani lea na ia galue malosi ina ia talia i ai ma na faamalosia lona toe foi mai i le fale. O le uo lea na o ese faatasi ma Ioane mai le pati na faamaea lana aoga i Iapani ma agai atu ai e saili ni ona faailoga mai ni iunivesite se lua e sili ona maualuluga i le Iunaite Setete. O lana galuega na toe ave ai o ia i Asia, ma ua faamanuiaina ai o ia i lana galuega. E tumau pea lona agaga faafetai ia Ioane e oo mai i lenei aso mo lana faataitaiga lototele. Ae mo Ioane, e lemafaitaulia ni taunuuga o lona olaga. O lona i ai i Iapani na taitaiina atu ai o ia i se faaipoipoga fiafia ma sosoo ane ai ma le fanauina o ni atalii se toalua. Ua matua faamanuiaina lava o ia o se faipisinisi ma talu ai nei na avea ai o ia ma se polofesa i se iunivesite i Iapani. Sei vaai faalemafaufau i le auala semanu e ese ai lona olaga pe ana ia le mauaina le lototele e aluese ai mai le pati i lena po taua i Iapani.3
Alii talavou e, o le a i ai ni taimi o le a outou faapei ai o Ioane, ma e manaomia ai le faaalia o lo outou lototetele amiotonu ao vaavaai atu a outou uo, atonu o le taunuuga e ulagia ai pe faamaasiasia ai foi. Ma le isi, i lo outou lalolagi, o fetauaiga ma le tiapolo o le a faia i luga o le malae o le taua e filemu ma na o oe lava i luma o le lau. O tekinolosi faatasi ai ma le tele o ona faamanuiaga ua aumai ai foi ma ni luitau e lei feagai ai augatupulaga anamua. O se suesuega lata mai faaitumalo na iloa ai o talavou i nei vaitaimi ua faaosoosoina i ni tulaga sili ona faapopoleina i aso taitasi e le gata i aoga ae faapena foi i le faaaogaina o le initioneti. Ua faaalia mai o talavou ia e matamata i ata o inuga ma le faaaogaina o fualaau oona i luga o saite faaagafesootai ua faatoluina pe faafaina le tulaga o le aafia ai i le faaaogaina o ava malolosi ma fualaau oona. O se manatu faaalia e uiga i le suesuega, sa taua ai e se tasi sa avea muamua ma failautusi a le kapeneta a le IS: “Ua faaalia mai e suesuega i lenei tausaga se ituaiga fou o taaiga a tupulaga—taaiga a tupulaga faatekinolosi. O taaiga a tupulaga faatekinolosi e faafesootaia tamaiti, uo ma i latou uma latou te fesootai. E osofaia le aiga ma le potumoe o se tamaitiiti e ui atu i le Initoneti.”4 O le faaaliga o le lototele amiotonu o le faia lea o se filifiliga pe kiliki pe le kilikia. Ua aoaoina faifeautalai mai leTalai La’u Talalelei, “O le mea e te filifili e te mafaufau i ai ma fai pe a tuua na o oe ma e talitonu e leai se tasi o vaai atu, o se fua faatatau malosi lea o lau amioatua.”5 Ia lototetele! Ia malolosi! Tutu i nofoaga paia ma ia mausali.”6
Alii talavou e, ou te folafola atu o le a faamalolosi outou e le Alii. “Aua ua le foaiina mai e le Atua ia te i tatou le Agaga e matau ai, a o le Agaga e faamalosi ai.”7 Na te tauia outou mo lo outou lototetele ma le amio amiotonu—i le fiafia ma le olioli. O lena lototetele o se taunuuga o lo outou faatuatua ia Iesu Keriso ma Lana Togiola, o a outou tatalo, ma la outou usitaia o poloaiga.
Na ta’ua e Peresitene N. Eldon Tanner: “E mafai e se alii talavou se toatasi i le lotoa o le aoga ona faia se faatosinaga malosi mo le lelei. E mafai e se alii talavou se toatasi e i le au lakapi, a lē o le lotoa, pe faatasi ma ana uo, e ala i le ola ai i le talalelei, faamamalu lona perisitua, ma tu atu mo le mea sao, ona faia ni mea lelei e lei fai atu e fai. O le a outou aafia i le tele o taimi i le anoanoai o faitioga ma faamaasiasiga e oo lava ia i latou e tutusa o outou talitonuga, e tusa lava pe latou te faaaloalo ia te oe i le faia o le mea sao. Ae ia manatua sa puapuagatia foi le Faaola lava ia, na faitioina, feanu i ai, ma iu ai ina faasatauroina ona e lei malulue i lona talitonuga. Faamata o le a so outou mafaufau i le mea semanu e tupu pe ana faavaivai o ia ma fai atu, ‘Oi, o le a le aoga?’ ma lafoai lana misiona? Tatou te fia avea ea ma ni tagata e mumusu gofie, pe tatou te fia mananao e avea ma ni auauna totoa e ui i le tetele o le tetee ma le amioleaga i le lalolagi? Ia tatou maua le lototetele e tutu atu ai ma ia faitaulia faatasi ma e mulimuli faamaoni ma tuuto ia Keriso.”8
Ou te valaau atu ia te outou ina ia faaagavaaina oe lava e pei o fitafita talavou e 2,000 e ala i le totoa i le lototetele i le avea ai ma e umia le perisitua ma le agavaa. Manatua, o mea tou te faia, o mea tou te o i ai, ma mea tou te vaai i ai o le a fuafuaina ituaiga o tagata o le a avea ai outou. O ai tou te fia avea ai? Avea o se tiakono agavaa, se aoao agavaa, se ositaulaga agavaa. Faatu nei se sini ina ia agavaa e ulu atu i le malumalu, ma ia agavaa e maua le isi ou sauniga i le tausaga talafeagai ma oo atu ai i le mauaina o le Perisitua Mekisateko. O le ala lenei o le amiotonu lea e valaaulia ai le fesoasoaniga faalelagi. Sa fetalai mai le Alii, “O lea, o ona sauniga, ua faaalia ai le mana o le faale-atua.”9
Matua, taitai perisitua, ma mea faamuamua faaperofeta o loo maua i au tamaitusi o le Tiute i le Atua ma le Mo le Malosi o le Autalavou o le a taitaia oe i le ala.
Na fautua mai talu ai nei ia Peresitene Thomas S. Monson:
“O le faia o ni [filifiliga] atamamai, e manaomia ai le lototetele—le lototele e fai atu ai leai, le lototele e fai atu ai ioe. …
“Ou te aioi atu ia te outou ina ia faia se faamoemoega tumau i le taimi lava [lenei] e aua nei se ese mai le ala lea e taitaiina atu ai i la tatou sini: o le ola e faavavau ma lo tatou Tama oi le Lagi.”10
Faapei o le tali atu a fitafita e 2,000 i le valaau a lo latou taitai o, Helamana, lea na taitaiina lo latou lototetele totoa, e mafai foi ona outou faia lea lava mea e ala i le mulimuli i lo outou taitai perofeta o, Peresitene Thomas S. Monson.
Au Perisitua Arona talavou e, i le faaiuga ou te fia tuuina atu lau molimau i le Atua le Tama ma Iesu Keriso faatasi ai ma upu a Iosefa Samita: “Uso e, tatou te le o atu pea ea i lenei savali sili? O atu i luma ae le o le solomuli. Lototetele, uso e; o atu pea, o atu pea i le manumalo!”11 I le suafa o Iesu Keriso, amene.
Mostrar las referencias
-
1. Alema 53:20.
-
2. Mosaea 18:9.
-
3. O se tala patino na faamatalaina e le tusitala.
-
4. Joseph A. Califano Jr., founder and chairman emeritus of the National Center on Addiction and Substance Abuse at Columbia University, in a press release regarding the research, casacolumbia.org.
-
5. Talai La’u Talalalelei: O Se Taiala mo le Galuega Faafaifeautalai (2004), 118.
-
-
7. 2 Timoteo 1:7.
-
8. N. Eldon Tanner, “For They Loved the Praise of Men More Than the Praise of God,” Ensign, Nov. 1975, 74–75.
-
-
10. Thomas S. Monson, “O R e Tolu o Filifiliga,” Liahona, Nov. 2010, 68.
-


text:
Vaega 46
1–2, O toeaina e taitaia sauniga e pei ona taitai ai e le Agaga Paia; 3–6, E lē tatau ona taofia tagata sailiili faamaoni mai sauniga faamanatuga; 7–12, Ole atu i le Atua ma saili meaalofa a le Agaga; 13–26, Ua tuuina mai se lisi o ni isi o ia meaalofa; 27–33, Ua tuuina mai i taitai o le Ekalesia le mana e iloa ai meaalofa a le Agaga.
1 Faalogo mai ia, outou e tagata o laʼu ekalesia; aua e moni Ou te fai atu ia te outou, sa tautala atu ia te outou i nei mea mo lo outou alelei ma aoaoga.
2 Ae e ui i na mea ua tusia, sa tuu atu pea i taimi uma i atoeaina o laʼu ekalesia mai le amataga, ma o le a faapea lava e faavavau, e etaitai sauniga uma e pei ona faatonu ma taitaia ai i latou e le Agaga Paia.
3 E ui i lea ua poloaiina outou ia aua lava neʼi atulia ese soo se tasi mai ia outou sauniga faitele, e fai i luma o le lalolagi.
4 Ua poloaiina foi outou ia lē tulia ese i fafo soo se tasi e auai i le aekalesia mai ia outou sauniga faamanatuga; e ui i lea, afai ua agasala se tasi, eʼaua neʼi taumafa o ia seia faia e ia se faaleleiga.
5 Ma Ou te toe fai atu ia te outou, aua tou te tuli ese i fafo o a outou sauniga faamanatuga soo se tasi o e o loo saili ma le faamaoni le malo—ua Ou tautala atu lenei mea e faatatau ia i latou o e ua lē o le ekalesia.
6 Ma Ou te toe fai atu ia te outou, e faatatau ia outou asauniga faamauga o papatisoga, afai e i ai ni isi e lē o le ekalesia, o loo saili ma le faamaoni i le malo, aua tou te tutulia i latou i fafo.
7 Ae ua poloaiina outou i mea uma ia aole atu i le Atua, o lē na te foai tele mai; ma o mea e molimau atu ai le Agaga ia te outou ua faapea lava ona ou loto ia outou faia i le epaia atoatoa o le loto, ma savavali saʼo i oʼu luma, ma imanatunatu i le iuga o lo outou olataga, ma faia mea uma faatasi ma le tatalo ma le ofaafetai, ina ia lē ufaaseseina outou e agaga leaga, po o mataupu faavae a ftiapolo, po o gpoloaiga a tagata; aua o ni isi e ā tagata, ma o isi e ā tiapolo.
8 O le mea lea, ia faaeteete neʼi faaseseina outou; ma ina ia lē faaseseina outou, ia outou asaili ma le faamaoni meaalofa silisili ona lelei, ma manatua pea le pogai ua tuuina mai ai;
9 Aua e moni ou te fai atu ia te outou, ua tuuina mai ia meaalofa mo le lelei o i latou o e e alolofa mai ia te aʼu ma tausi i aʼu poloaiga uma, ma ia o lē ua saili na te faia faapea; ina ia aoga ia i latou uma o e e saili pe ole mai ia te aʼu, o e e ole mai ae lē mo se afaailoga ina ia mafai ona latou efaaaogaina i lo latou tuinanau.
10 O lenei foi, e moni ou te fai atu ia te outou, ou te manao ia outou manatua pea, ma taofi pea i o outou amafaufau po o a ia emeaalofa, ua tuu atu i le ekalesia.
11 Aua ua lē tuʼuina atu i tagata uma meaalofa uma; ona e tele meaalofa, ma e tuu atu e le Agaga o le Atua i tagata ataitoatasi se meaalofa.
12 I ni isi ua tuuina mai i ai se tasi, ma i isi ua tuuina atu i ai se isi, ina ia mafai ona manuia ai o tagata uma.
13 I ni isi ua tuuina mai i ai e le Agaga Paia ia latou ailoa o Iesu Keriso o le Alo o le Atua, ma sa faasatauroina o ia mo agasala a le lalolagi.
14 I ni isi ua tuuina mai i ai ia atalitonu ia latou upu, ina ia mafai foi ona latou maua o le ola e faavavau pe afai latou te faamaoni pea.
15 O lenei foi, ua tuuina mai i ni isi e le Agaga Paia ia latou iloa le aeseesega o pulega, e pei ona finagalo malie i ai le Alii lava e tasi, e tusa ai ma le finagalo o le Alii, i le faatatau o ona alofa mutimutivale e tusa ma tulaga o le fanauga a tagata.
16 O lenei foi, ua tuuina mai e le Agaga Paia i ni isi ia latou iloa le eseesega o faiga, pe mai le Atua, ina ia mafai ona tuuina mai o faaaliga a le Agaga i tagata taitoatasi ina ia manuia ai.
17 O lenei foi, e moni ou te fai atu ia te outou, ua tuuina mai e le Agaga o le Atua i ni isi, le upu o le apoto.
18 I se tasi ua tuuina mai i ai le upu o le amalamalama, ina ia mafai ona aʼoaoina o tagata uma ia atamamai ma ia latou maua le malamalama.
19 O lenei foi, ua tuuina mai i ni isi ia latou maua le afaatuatua e faamalolo ai;
20 Ma i isi ua tuuina mai i ai ia latou maua le faatuatua e afaamalolo atu ai.
21 O lenei foi, ua tuuina mai i ni isi le faia o avavega;
22 Ma i isi ua tuuina mai i ai e avavalo;
23 Ma i isi le ailoaina o agaga.
24 O lenei foi, ua tuuina mai i ni isi e tautala i agagana;
25 Ma i le tasi ua tuuina mai i ai le faaliliuga o gagana.
26 Ma o nei ameaalofa uma ua mai i le Atua, mo le manuia o efanau a le Atua.
27 Ma i le aepikopo o le ekalesia, ma ia i latou faapena e tofia ma faauu e le Atua e leoleo i le ekalesia ma avea ma toeaina i le ekalesia, o le a tuuina atu ia te i latou ia latou eiloa ia meaalofa uma neʼi i ai se tasi i totonu o outou e fai mai ua ia te ia ia mea ae ua lē ā le Atua.
28 Ma o le a oo mai o le a maua i le Agaga o ia o lē e ole atu i le aAgaga;
29 Ina ia mafai ona tuuina mai o ia meaalofa uma i ni isi, ina ia mafai ona i ai o se ulu, ina ia mafai ona manuia ai tagata uma.
30 O ia o lē e aole atu i le eAgaga, e ole atu o ia e tusa ai ma le ifinagalo o le Atua; o lea e faia ai e pei lava ona ole atu ai o ia.
31 O lenei foi, ou te fai atu ia te outou, e ao ona faia o mea uma o soo se mea lava tou te faia i le Agaga, i le suafa o Keriso;
32 Ma e ao ina outou afaafetai atu i le Atua i le Agaga mo soo se faamanuiaga ua faamanuiaina ai outou.
33 Ma e ao ina outou faia e lē aunoa le aamiomama ma le epaia i oʼu luma. Ia faapea lava. Amene.


text:
O le vi’i o le tatau Samoa
O le mafuaaga lenei na iloa
I le ta’aga le tatau i Samoa
O le malaga a Fafine e to’alua
na feausi mai fiti i le vasaloloa
Na la aumai ai o le ato au
Ma si a la pese e tutumau
Fai mai e tata o Fafine ae le tata o Tane
O le ala na tata ai Tane
Ona ua sese si a la pese
Taunu’u i gatai o Falealupo
Ua vaaia loa o le faisua ua tele
Totofu loa lea o Fafine
Ma ua sui ai si a la pese
Fai mai e tata o Tane
ae le Tata o Fafine
Silasila i le tama ua ta’atia
Ma le tufuga lea ua amatalia
Talofa ua tagi aueue
ua oteote solo i le Autapulu tele
Sole, sole ia e loto tele
O le ta’aloga faatamatane
e ui lava ina tiga tele
Ae mulimuli ane ua e fefete
O Atunu’u uma o le Pasefika
E sili Samoa le tauta’ua
O le Sogaimiti ua Savalivali mai
Ua Fepulafi mai ana Fa’a’ila
O aso faaifo, faamuli’ali’ao
Faaatualoa, selu, faalaufao
O le sigano faapea faaulutao
Ua ova i le vasa laolao


text:
A tatou saili atu e faateleina lo tatou alolofa i le Atua ma taumafai e alolofa i o tatou tuaoi, o le a siomia i tatou e le malamalama o le talalelei ma siitia i tatou.
Faitotoa i le Malamalama
E i ai sa’u atavali i lo’u ofisa e faaulutalaina Faitotoa i le Malamalama. Sa fatu e sa’u uo, o le tusiata Tenimaka o Johan Benthin, o le sa avea ma uluai peresitene o le siteki i Copenhagen, Tenimaka.
O loo faaalia i le atavali lea se potu pogisa o loo i ai se faitotoa o loo matala lea e susulu mai ai le malamalama. E mata’ina lava ia te au ona o le malamalama lea e sau mai le faitotoa e le o malamalama uma ai le potu atoa—ae ua na o le avanoa o loo i luma tonu o le faitotoa.
Ia te au, o le pogisa ma le malamalama i lenei atavali o se faataoto mo le olaga. O se vaega o lo tatou tulaga o tagata i la le tino lea i nisi taimi e lagonaina e pei o loo siomia i tatou e le pogisa. Atonu ua maliu se tasi e pele ia i tatou; atonu ua se ese se tasi o le fanau; atonu ua tatou maua i se faamai ua tatou atuatuvale ai; atonu o i ai ni o tatou luitau faalegaluega ma ua avea ma avega mamafa ona o le masalosalo po o le fefe; pe atonu ua tatou lagonaina le tuuatoatasi po o le le alofaina.
Ae e ui atonu tatou te lagonaina le le mautonu i le lotolotoi o o tatou tulaga o i ai nei, ae ua folafola mai e le Atua le faamoemoe o Lona malamalama—Ua Ia folafola mai e faamalamalama le ala o loo i o tatou luma atu ma faaali mai ia i tatou le auala e alu ese ai mai le pogisa.
O Se Potu ua Faatumulia i le Pogisa
Ou te fia faamatala atu ia te outou se tamaitai na ola ae i se potu na faatumulia i le pogisa—o le a ou faaigoa ia te ia o Sieni.
Mai le taimi ina ua tolu tausaga le matua o Sieni, sa fasi soo o ia, faatauemu i ai, ma sauaina. Sa taufaamatauina o ia ma faifai i ai. Sa ala ae o ia i taeao uma ma le le iloaina pe o le a aulia e ia le isi aso e sosoo ai. O tagata sa tatau ona puipuia o ia o i latou ia sa sauaina o ia pe faatagaina foi le faaauau pea o le sauaina.
Ina ia mafai ona puipuia o ia lava, sa aoao ai Sieni ina ia taofi ona lagona. Ua leai sona faamoemoe mo se laveai, o lea sa ia faamaaaina ai o ia lava i faigata moni o loo ia oo i ai. Sa leai se malamalama i lona lalolagi, o lea sa ia taliaina ai le pouliuli. Faatasi ai ma le leai o ni lagona ona ua na o le fesootaiga faifai pea lava ma le le alofa ma le tiapolo, na ia taliaina ai le mea moni e faapea atonu e oti o ia i soo se taimi lava.
Ae, ina ua 18 ona tausaga, sa maua ai e Sieni le Ekalesia a Iesu Keriso o le Au Paia o Aso e Gata Ai. O le olioli ma le faamoemoe o le talalelei toefuataiina na tuia ai lona loto, ma sa ia taliaina le valaaulia ina ia papatisoina. Mo le taimi muamua lava, na faatoa ulufale atu ai le malamalama i lona olaga, ma sa ia vaaia ai se ala susulu i ona luma. Sa ia tuua le pogisa o lona lalolagi ma filifili e aoga i se aoga e mamao ese mai ia i latou na sauaina o ia. Mulimuli ane na ia lagonaina le saoloto mai se siosiomaga o le pogisa ma le leaga—saoloto e olioli i le suamalie o le filemu o le Faaola ma le faamalologa faavavega.
Peitai, i tausaga mulimuli ane, ina ua maliliu e na sauaina o ia, sa toe oo foi faafitauli ia Sieni ona o sauaga na tutupu i lona talavou. O faanoanoaga tetele ma le ita na taufaamatau e faaumatia le malamalama matagofie sa ia maua i le talalelei. Sa ia iloaina afai na te faatagaina le pogisa e faavaivaia o ia, o le a iu ina manumalo i latou na sauaina o ia.
Sa ia saili atu i fautuaga ma fesoasoaniga faafomai ma amata ai ona ia iloaina, mo ia lava, o le ala sili mo le faamaloloina o le malamalama lea ma taliaina o loo i ai le pogisa—ae aua nei nofo ai iina. Aua, e pei ona ia iloaina nei, o loo i ai foi le malamalama—ma o iina le mea sa ia filifili e nofo ai.
Ona o faigata na ia oo i ai i le tuanai, sa ono faigofie lava ia Sieni ona tauimasui, tumu i le ita, pe faamisa. Ae sa ia le faia. Na ia teenaina le faaosoosoga e faasalalau le pogisa, na musu e faamisa ona o le ita, tiga, po o le masalosalovale. Ae, sa ia pipii mau i le faamoemoe lea e faatasi ai ma le fesoasoani a le Atua o le a mafai ai ona faamaloloina o ia. Sa ia filifili e faasusulu atu le malamalama ma tuuto atu lona ola e fesoasoani ai i isi. O lenei faaiuga na ia mafai ai ona lafoai lona tuanai ae amatalia se lumanai matagofie ma susulu.
Sa oo ina avea o ia ma faiaoga, ma o le asō, i le tele o tausaga mulimuli ane, ua uunaia e lona alofa ia olaga o le faitau selau o tamaiti, ua fesoasoani ia i latou ia latou iloaina e i ai so latou tau, e taua i latou. Ua avea o ia ma tagata e le vaivai e puipui i e vaivai, o e ua sauaina, ma e ua faalotovaivaiina. Ua ia fausia, faamalosia, ma uunaia tagata uma o siomia o ia.
Sa aoaoina e Sieni e oo mai le faamalologa pe a tatou o ese mai le pogisa ma savavali atu i le faamoemoe o se malamalama sili atu. Sa na o le faatinoga moni lava o le faatuatua, faamoemoe, ma le alofa mama na le gata sa suia ai lona lava ia olaga ae ua faamanuiaina ai foi e faavavau olaga o le anoanoai o isi.
O Le Malamalama e Pipii i le Malamalama
Atonu o loo i ai nisi o outou o loo lagonaina le faateleina o le pogisa i o outou luga. Atonu o loo outou lagonaina le mamafatu ona o le popole, fefe, po o le masalosalo. Mo outou ma i tatou uma, ou te toe fia ta’ua se upumoni matagofie ma le mautinoa—e moni lava le malamalama o le Atua. Ua avanoa mo tagata uma! Na te avatua le ola i mea uma.1 Ua i ai le mana e faamāmā ai le tiga o se manua aupito loloto. E mafai ona faamaloloina le tuuatoatasi ma le gasegase o o tatou agaga. E oo lava i taimi o faigata, na te mafai lava ona aumaia se faamoemoe susulu. E mafai ona faamalamalamaina ni taimi aupito sili ona faanoanoa. E mafai ona faamalamalamaina le ala i o tatou luma ma taitai atu i tatou i pouliuli aupito sili ona pogisa i se folafolaga o se taeao fou.
O le “Agaga lava lea o Iesu Keriso,” lea e tuu maia le “malamalama i tagata taitoatasi e sau i le lalolagi.”2
E ui i lea, e seasea sau le malamalama faaleagaga ia i latou e na ona nofonofo i le pogisa ma faatalitali mo se tasi e kiina le moli. E manaomia ai se faatinoga o le faatuatua e pupula ai o tatou mata i le Malamalama o Keriso. E le mafai e mata faaletino ona iloaina le malamalama faaleagaga. Na aoao mai Iesu Keriso lava Ia, “O a’u o le malamalama ua susulu i le pouliuli, ae ua le malamalama i ai le pouliuli.”3 Aua “e le talia e le tagata faaletino o mea a le Agaga o le Atua: aua o mea valea ia ia te ia, na te le mafai foi ona iloa, aua e faamasinoina faaleagaga.”4
E faapefea la ona pupula o tatou mata i le faamoemoe i le malamalama o le Atua?
Muamua, amata i le mea o e i ai.
Pe le matagofie ea le iloaina e le seiloga tatou te atoatoa faatoa tatou mauaina lea o faamanuiaga ma meaalofa a lo tatou Tama Faalelagi? Tatou te le tau faatali sei taunuu i le tini ona faatoa maua lea o faamanuiaga a le Atua. O le mea moni, e amata ona matala mai le lagi ma amata ona liligi mai faamanuiaga o le lagi i o tatou luga i a tatou laa muamua lava e agai atu i le malamalama.
O le nofoaga sili lava e amata ai o le mea tonu lava lena e te i ai i le taimi nei. E le afaina pe e te manatu e te le o agavaa po o lou lagonaina o le faifaiaga tele o isi. O le taimi lava e te amata sailia ai lou Tama Faalelagi, o le taimi foi lena o le a amata ai ona fagua, faaola, ma faamalualiiina e Lona malamalama lou agaga.5 Atonu o le a le mou ese atu le pogisa i se taimi e tasi, ae e pei lava o le mautinoa i taimi uma o le alu ese atu o le po pe a oo mai le taeao, o le a oo mai ai lava le malamalama.
Lona lua, liliu atu lou loto i le Alii.
Ia sii ae lou agaga i le tatalo, ma faamatala atu i lou Tama Faalelagi mea o loo e lagonaina. Faailoa i ai ou faaletonu. Sasaa atu i ai lou loto ma faailoa atu lou lotofaafetai. Faailoa ia te Ia ia tofotofoga o loo oulua fetaiai. Aioi atu ia te Ia i le suafa o Keriso mo le malosi ma le tausiga. Ole atu ina ia tatala ou taliga, ina ia mafai ona e lagonaina Lona siufofoga. Ole atu ina ia pupula ou mata, ina ia mafai ona e vaaia Lona malamalama.
Lona tolu, savavali i le malamalama.
Ua silafia e lou Tama Faalelagi o le a e faia ni mea sese. Na te silafia o le a e tautevateva—masalo o le tele o taimi. E faanoanoa ai o Ia i lena mea, ae e alofa o Ia ia te oe. E le finagalo o Ia e faaumatia lou agaga. I se isi itu, e finagalo o Ia ia e tulai ae ma avea ma tagata na foafoaina oe e avea ai.
I lena tulaga, sa Ia auina mai ai Lona Alo i lenei lalolagi e faamalamalama le ala ma faaali mai ia i tatou le auala e sopoia ai ma le saogalemu ia maa tu’ia ua taatitia i lo tatou ala. Ua Ia aumai ia i tatou le talalelei, lea o loo aoao mai ai le ala o le soo. Ua aoao ai i tatou i mea e tatau ona tatou iloa, faia, ma ia savavali ai i Lona malamalama, i le mulimuli ai i tulagaaao o Lona Alo Pele, lo tatou Faaola.
E Faatoilalo e le Malamalama le Pogisa
Ioe, o le a tatou faia ni mea sese.
Ioe, o le a tatou vaivai.
Ae a tatou saili atu e faateleina lo tatou alolofa i le Atua ma taumafai e alolofa i o tatou tuaoi, o le a siomia i tatou e le malamalama o le talalelei ma siitia i tatou. O le a mautinoa lava le mou atu o le pogisa, ona e le mafai ona i ai faatasi ma le malamalama. A tatou latalata atili atu i le Atua, o le a Ia latalata atili mai foi ia i tatou.6 Ma i lea aso ma lea aso, o le a tuputupu ae pea le faamoemoe o le malamalama o le Atua i totonu o i tatou, ma “susulu malamalama tele pea lava pea seia oo i le aso e atoatoa ai.”7
Ia i latou uma o loo lagonaina o loo savavali i le pogisa, ou te valaauliaina outou ia faalagolago i lenei folafolaga mautinoa na fetalaia e le Faaola i tagata uma: “O au nei o le malamalama o le lalolagi: o le mulimuli mai ia te au, e le savali o ia i le pouliuli, ae ia te ia le malamalama o le ola.”8
O Se Malamalama i Aferika
I ni nai tausaga talu ai, sa ma maua ai ma lo’u toalua o Harriet se aafiaga e le faagaloina lea na ma vaaia ai le faataunuuina o lenei folafolaga. Sa ma i ai i Aferika i Sisifo, o se vaega matagofie o le lalolagi lea sa tuputupu ae ai le Ekalesia ma fiafia ai le Au Paia o Aso e Gata Ai. Peitai, e anoanoai foi luitau i Aferika i Sisifo. Aemaise lava, sa ou faanoanoa i le mativa sa ou vaaia. I aai, e anoanoai ē e leai ni galuega, ma e tele lava na tauivi aiga e saunia mea e manaomia i aso uma faapea ai ma lo latou saogalemu. Sa momomo lou loto i le iloaina o le toatele o o tatou tagata faapelepele o le Ekalesia o loo ola i ia tulaga mativa. Ae sa ou iloa ai foi o nei lava tagata lelei o loo fesoasoani le tasi i le isi ina ia faamama i a latou avega mamafa.
Sa mulimuli ane matou taunuu i se tasi o a tatou falelotu e latalata i se aai tele. Ae nai lo le mauaina o se nuu o mafatia ma faavaivaia e le pogisa, sa matou maua atu se nuu fiafia o e sa susulu i le malamalama! O le fiafia na latou lagonaina mo le talalelei na matou aafia ai ma siitia ai o matou agaga. Sa latou faailoa mai se alofa faamaualalo mo i matou. O o latou fofoga fiafia na matou fiafia ai foi.
Ou te manatua sa ou tau mafaufau i lena taimi pe faamata o i ai nisi tagata o fiafia atu i lo latou nei i luga o le paneta. E ui na siomia nei Au Paia pele i faigata ma tofotofoga, ae sa faatumulia i latou i le malamalama!
Na amata le sauniga, ma amata ona ou lauga. Ae e lei pine ae pe le eletise i le fale, ma tuua ai matou i se pogisa atoa.
Mo sina taimi sa le mafai ona ou vaai atu i se tasi i le faapotopotoga, ae na mafai ona ou vaaia ma lagonaina ia lau fofoga fiafia susulu ma matagofie a o tatou Au Paia. Oka sou fiafia tele e faatasi ma nei tagata lelei!
Sa faaauau pea ona pogisa le falelotu, ma o lea sa ou nofo ifo ai i talaane o lou toalua ma faatalitali mo le eletise e toe ola mai. A o matou faatali, sa tupu se mea ofoofogia.
Sa amata ona usuina e ni nai leo se tasi o viiga o le Toefuataiga. Ona pepese atu ai lea ma isi. Ma faaopoopo ai ma isi. E le i pine ae faatumulia le falelotu i pesega mālū ma faagaeetia.
Sa lei manaomiaina e nei tagata o le Ekalesia ni tusipese; sa latou iloaina upu uma o viiga uma na latou usuina. Ma sa latou lagiina lea pese ma lea pese i se malosi ma se agaga na ootia ai lo’u agaga.
Mulimuli ane, na toe mumu mai moli ma lilofia ai le potu i le malamalama. Sa ma fetilofa’i ma Harriet i le tasi ma le isi, a o susu o ma alafau i loimata.
I le lotolotoi ai o le pogisa tele, na faatumulia ai e nei Au Paia matagofie ma ofoofogia lenei fale o le Ekalesia ma o matou agaga i le malamalama.
O se aafiaga o’oo’o tele lea mo i ma’ua—o se mea o le a le galo lava ia i maua ma Harriet.
O Mai i le Malamalama
Ioe, mai lea taimi i lea taimi atonu e foliga mai e pa’i mai, pe fusia foi o tatou olaga i le pogisa. O nisi taimi o le pouliuli lea e siomia ai i tatou o le a foliga mai e le tonu, faavaivailoto, ma taufaamatau.
E faanoanoa lou loto i le tele o faanoanoaga o loo feagai ma nisi o outou, mo le tiga o le tuuatoatasi ma le fefe ua faalotovaivaia oe atonu o loo e oo i ai.
Ae ui i lea, ou te molimau atu o lo tatou faamoemoe ola o loo ia Keriso Iesu! O Ia o le faitotoa moni, mama, ma le mamana e oo atu ai i le malamalama faalelagi.
Ou te molimau atu ona o Keriso, e le mafai ai ona manumalo le pogisa. O le a le maua lava e le pogisa le manumalo i le malamalama o Keriso.
Ou te molimau atu e le mafai e le pogisa ona tatalia le malamalama susulu o le Alo o le Atua soifua!
Ou te valaaulia outou taitoatasi ia tatala atu o outou loto ia te Ia. Saili atu ia te Ia e ala i le suesue ma le tatalo. O mai i Lana Ekalesia, Le Ekalesia a Iesu Keriso o le Au Paia o Aso e Gata Ai. Aoao ia te Ia ma Lana talalelei, ia auai ma le punouai, fesoasoani i le tasi ma le isi, ma auauna atu ma le fiafia i lo tatou Atua.
Uso e ma tuafafine, e oo lava i le pouliuli aupito pogisa, o le a taitai lava oe e le Faaola o le lalolagi i se taeao e faasolosolo ina susulu ma le matagofie lea o le a mautinoa lava e oso ae i totonu ia te oe.
A o e savali atu i le faamoemoe o le malamalama o le Atua, o le a e iloaina le agaalofa, alofa, ma le lelei o se Tama Faalelagi alofa, “[o le] e leai lava se pouliuli o ia te ia.”9 Ou te molimau atu ai i nei mea i le suafa paia o Iesu Keriso, amene.
Show References
-
1. Tagai Mataupu Faavae ma Feagaiga 88:11–13.
-
-
-
4. 1 Korinito 2:14.
-
5. Tagai Alema 34:31.
-
6. Tagai Iakopo 4:8; Mataupu Faavae ma Feagaiga 88:63.
-
-
8. Ioane 8:12.
-
9. 1 Ioane 1:5.


text:
2013, English, Samoan, Book, Illustrated
edition:
Samoa coastal fisheries management and development plan, 2013-2016 / compiled by the Fisheries Division, MAF ; with technical assistance from SPC = Taiala mo le pulea lelei ma le atina'e tatau o faigafaiva I gataifale latamai, 2013-2016 / Tuufa'atasia e le Vaega o Faigafaiva, Metagaleuga o Faatoaga ma Faigafaiva atoa ai ma le fesoasoani e le SPC.
Samoa coastal fisheries management and development plan, 2013-2016 / compiled by the Fisheries Division, MAF ; with technical assistance from SPC = Taiala mo le pulea lelei ma le atina'e tatau o faigafaiva I gataifale latamai, 2013-2016 / Tuufa'atasia e le Vaega o Faigafaiva, Metagaleuga o Faatoaga ma Faigafaiva atoa ai ma le fesoasoani e le SPC.
Also Titled
Title on inverted title page: Taiala mo le pulea lelei ma le atina'e tatau o faigafaiva I gataifale latamai, 2013-2016
Title on inverted cover: Taiala mo le fuafuaga tatau mo le atinae ma le pulea o faigafaiva i aloalo, aau ma gataifale lata mai o Samoa
Other Authors
Secretariat of the Pacific Community (issuing body.)
Published
Noumea, New Caledonia Secretariat of the Pacific Community, [2013]
In order to set up a list of libraries that you have access to,
you must first login
or sign up.
Then set up a personal list of libraries from your profile page by
clicking on your user name at the top right of any screen.


text:
Tala o le Vaifanua
GUGULU LE TO’ATELE I SUIGA FOU I LE LBJ
E o atu e fai talavai i le falema’i, ae fai mai e totogi le 10% o le pili tuai o lo o ta’atia i le ofisa o le falema’i.
Na fa’aalia e ni isi o le atunu’u i le Samoa News le fa’ateia o i latou ina ua agai atu i le falemai i le fa’aiuga o le vaiaso na te’a nei, ae tapa mai e le vaega o lo o totogi ai tupe a le falema’i, le le mafai ona faia talavai pe aumai i fafo vaila’au, se’ia vagana ua totogi le 10% o a latou pili tuai.
O se tina o lo o i ai sana pili tuai e $542 i le falema’i, na aga’i atu ma sona alo e fia va’ai le foma’i, ae tali le tama’ita’i kesia, e le mafai ona maua fuala’au se’i vagana ua totogi le 10% o lana pili tuai.
E fa’apena fo’i le fa’ate’ia o se tama mai i Tafuna, le susuga Peniamina, ona o lenei suiga ua faia, e aunoa ma le logoina muamua o le atunu’u, e ala i se fa’aaliga po o se fa’asalalauga.
“E leai se tupe e mafai ona ou totogi ai le 10% o le aitalafu tuai a lo’u aiga o lo o i ai i le falemai, ae o lea lava e totogi lemu atu pe afai ae lava le faasoa,” o le saunoaga lea a Peniamina ina ua talanoa ma le Samoa News.
“E le talafeagai lea tulaga mo le atunuu pe afai o se gasegase tigaina e manaomia ni fualaau po o se togafitiga, ae ua le mafai ona faia ona o le le totogiina o le pili,” o le faasea lea Peniamina.
Fai mai le tomumu a le isi olomatua sa i ai i le falemai, ua avea le le pasia o siitaga a le falemai ma itu latou saili ai se isi auala e tu’u mai ai le avega i le atunu’u.
Na taua e se sui sinia o le falemai i Fagaalu e lei finagalo e faailoa lona suafa, e sa’o o lea ua amata fa’amamalu se tasi o aiaiga fou a le falemai, i le aoina o aitalafu mai tagata e lei totogia, mo tautua ua uma ona faia mo i latou.
Na taua foi e se tamaitai fomai e lei finagalo e fa’ailoa lona suafa, e tatau lava ona totogi e le atunuu a latou pili tuai ina nei avea ma faafitauli mo nisi o le atunuu o loo manaomia ni togafitiga mo lo latou soifua maloloina.
Na faailoa e le pulesili o le LBJ ia Mike Gerstenberger i se iloiloga faalauaitele sa faia ma le atunuu ao lumanai le kerisimasi na tea nei, mai le aofai e $2.8 miliona sa tatau ona maua mai e le falemai mai tautua ua uma ona ofoina atu i le atunuu i le 2011, e na o le 22% o lea tupe ua maea ona totogi, ae o le 88% o lo o tulituli pea.
Na taua e le alii pule, o se tasi lenei o fa’afitauli ua mafua ai foi tulaga fa’aletonu i le itu tau tupe, o le tuai ona totogi e le atunuu o a latou pili i le falemai.
A’AFIA LE LAFOGA PE A LE TOTOGI SALA FA’AMASINOGA
Ua tuana’i atu aso fiafia, o le Kerisimasi ma le fa’afeiloaiga o le Tausaga Fou, ae ua amata nei ona tulimata’i e tagata faigaluega o le atunu’u ia le vaitaimi e faila ai lafoga, i leisi lua masina o loma nei.
Ae peita’i, ua lapata’i mai e le ali’i fa’amasino o Fa’amasinoga Fa’aitumalo, o John L. Ward, e ono tuai ona maua lafoga a ni isi o le atunu’u, e le i totogia ni a latou sala i le fale fa’amasino, ona o solitulagafono i luga o le alatele (traffic fines).
Na fa’aalia e Ward, o tausaga uma lava, e sauni ai e le aufaigaluega a le fa’amasinoga ia se lisi o suafa o i latou, e le’i totogia ni a latou sala i le fa’amasinoga, atoa ai ma le aofa’iga o le tupe e tatau ona totogi.
O lea lisi, e fa’ao’o atu i Ofisa o Tupe ma le Ofisa o Lafoga i le ulua’i vaiaso o Ianuari, ma ua mae’a ona tu’uina atu le pule i le Tausitupe o le Malo, e na te to’esea mai ai, i lafoga a nei tagata, ia le aofa’iga o le tupe, o lo o nofo sala ai i le fa’amasinoga.
Na fa’amanino mai e Ward e fa’apea, o nei sala, e mo solitulafono mama, ma e aoina e le Fa’amasinoga ona teu lea i totonu o le Teugatupe Lautele a le malo.
Na fa’aalia mai fo’i e Ward e fa’apea, o lenei tausaga, o le a fa’ao’o atu fo’i lenei lisi, i le Ofisa o le Loia Sili ma le Ofisa o Femalagaaiga. Ona i lalo o le tulafono a le malo o Amerika Samoa, o sala a i latou e le o ni tagatanu’u moni po o tagata mai fafo, e pa’u i luga o a latou ‘sponsors’ e totogia nei tupe.
Ua u’una’ia e Ward ia le mamalu o le atunu’u, i latou o lo o silafia o lo o i ai ni a latou sala i le fa’amasinoga e le’i totogia, ina ia o’o atu ma totogia loa, ina ia aua ne’i a’afia ai a latou lafoga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O Se Faalauiloaga o le Sau, Mulimuli Mai ia te Au
A o tou sauni e faaaoga le Sau, Mulimuli Mai ia te Au e aoao atu ai le autalavou, mafaufau loloto i fesili ma punaoa nei.
Na faapefea ona aoao atu le Faaola?
E mafai ona e vaai atu faalemafaufau i le Faaola —faatasi ma Ona soo o siomiaina o Ia?
O le a se mea e te matauina e uiga i Ana ala faafaiaoga ma le taitaiga?
Na faapefea ona Ia fesoasoani i isi e aoao, tuputupu ae faaleagaga, ma liua i Lana talalelei?
Faamuamua mea e manaomia e talavou
Maimoa i le vitio “Filifili po o le a le Mea e Aoao Mai,” pe faitau leAoao Atu o le Talalelei i le Ala a le Faaola, 8.
Fesili e Mafaufau i ai
-
O le a faapefea e le sauniuni i lenei ala ona aafia ai ia lagona o le autalavou e uiga i a latou vasega?
-
E mafai faapefea ona outou galulue faatasi ma matua ma isi faiaoga ina ia malamalama i mea e manaomia e talavou?
-
O a ni manaoga o talavou o e aoaoina? O mafai faapefea ona fesoasoani ia vasega o le Aso Sa?
Iloaina faatasi
Maimoa i le vitio “Fesoasoani Mai ia Matou Iloa le Talalelei,” pe faitau le “Otootoga mo le Aoaoina” o i le Aoao Atu o le Talalelei i le Ala a le Faaola, 9.
Fesili e Mafaufau i ai
-
Aisea e taua ai mo le autalavou le iloaina o upumoni o le talalelei mo i latou lava?
-
O le a se mea e mafai ona e faia e saunia ai e aoao atu i lenei ala?
Taitai atu i le liua
Faitau “Lou Faamoemoega” i le Aoao Atu o le Talalelei i le Ala a le Faaola, 3.Maimoa i le vitio “Aoao Atu o le Talalelei i le Ala a le Faaola,” pe faitau itulau 4–5 o i le Aoao Atu o le Talalelei i le Ala a le Faaola.
Fesili e Mafaufau i ai
-
E mafai faapefea ona e fesoasoani i le autalavou o e aoaoina ina ia liua?
-
O le a se mea e mafai ona e faia e mulimuli ai i le faataitaiga a le Faaola?
Le Isi Laasaga mo Faiaoga ma Taitai o le Autalavou
- Faitau: Aoao Atu o le Talalelei i le Ala a le Faaola .
- Toe iloilo le iunite e sosoo ai o otootoga mo le aoaoina.
- Sailiili i isi punaoa, e pei o vitio mo taitai ma le autalavou ma manatu mo le aoao mai ma le aoao atu.
- Fefautuaai ma isi e uiga i mea e manaomia e le autalavou.


text:
Tala mai le Fono Faitulafono
TALOSAGA FAIPULE E SUESUE RIPOTI TUPE A LE ASHC
Na talosagaina e le afioga i le alii faipule ia Larry Sanitoa le fofoga fetalai o le maota o su, ina ia maua se avanoa e iloilo ma faitau ai afioga i faipule i le ripoti o le tupe a le kamupani lea o loo pulea ma vaavaaia le uaea o fesootaiga o loo ta’i mai le sami, le fiber optic cable, le American Samoa Hawaii Cable (ASHC), ona o loo atagia mai ai i lea ripoti se vaega tupe e tusa e silia ma le $1 miliona o loo gau ai le kamupani ina ua tapuni tusi ia Tesema 2010.
I luma o le Senate, na talosagaina ai foi e le afioga i le Senatoa ia Fonoti Aufata le alii peresetene, i se avanoa e fesiligia ai e le maota le alii pule o le kamupani ia Adolfo Montenegro ina ia faamanino mai i luma o le f ono le $9 miliona lea na tuuina atu e le malo o Amerika Samoa mo le atinaeina o lenei galuega tele.
Saunoa le alii faipule ia Larry Sanitoa, e taua tele le malamalama o faipule i le ripoti o le tupe a le kamupani, ina ia silafia ai e le fono le tulaga tonu lava o loo taoto ai le itu tau tupe a lenei kamupani.
O le taimi nei, e 3 tausaga o le konekarate a le kamupani ma le Blue Sky o loo faagasolo o le faagaioiina o lenei tautua i le atunuu, ma o se tautua na viia e le fofoga fetalai o le maota o sui, ona o lea ua mafai ai ona siitia le tulaga o fesootaiga tau initaneti ma fesootaiga mai fafo mo le atunuu.
PASIA FAIPULE LE $35,000 MO FEMALAGAAIGA SWAINS
O le taeao ananafi na pasia ai e le maota o sui se tulafono taufaaofi na faaulufale i le vaiaso nei, e faasoasoa atu ai le aofaiga e $35,000 e faatupe ai femalagaaiga mo Swains.
O le vaega tupe lea e pei ona taua i totonu o le tulafono taufaaofi, o se tupe sa tuuina mai ai ina ua tuuina mai le paketi a le malo i le fono mo le tausaga tupe lenei 2012, lea o loo faamoemoe e faatupe mai i tupe o Polokalame Faapitoa, peitai ina ua faia e le fono suiga i le paketi a le malo ma teena e le kovana i le masina o Setema na tea nei, na faaleaoga uma atu ai lava ma galuega uma sa faamoemoe e faatupe i lalo o polokalame faapitoa.
O le agaga la o le tulafono, ia toe faafoi lava le tupe lea sa faatulaga mai e le malo i lana paketi e faatupe ai femalagaaiga mo Swains.
O le taeao nei lea ua faamoemoe e faitau muamua ai lenei tulafono i luma o le Senate mo sa latou faaiuga.
E 14-0 le palota na pasia ai e le maota o sui le tulafono.
PASIA SUIGA TULAFONO FAAIPOIPO AI TAMAITAI
E 14-0 le palota na pasia ai e le maota o sui i le taeao ananafi le tulafono e sui ai tausaga e mafai ai ona faaipoipo se tamaitai pe afai e maitaga ma malilie i ai ona matua, mai le 14 i le 18 tausaga le matua.
O lea suiga ua tulai mai ai, o le a tutusa le matutua o le alii ma le tamaitai e agavaa ai ona faaipoipo i lalo o le tulafono.
O le afioga i le alii faipule ia Lemapu Suiaunoa Talo na faaulufaleina lenei tulafono, ma i lona finagalo i le mafuaaga na ia faauluina ai nei suiga na ia taua ai e faapea, ua fai lava si laititi o tausaga e agavaa ai ona faaipoipo tamaitai pe afai ae tulai mai ai ni faafitauli e pei o le maitaga, ma malilie i ai matua e faa nonofo.
Saunoa le alii faipule, o le 14 tausaga e agai atu i le 17 tausaga le matua, o le taimi lea e lei taitai ona sauni le mafaufau o le tamaitai e avea ma tina o se aiga, e lei sauni foi e faavae sona aiga, o le molimau foi lea a le tamaitai faatonu o le matagaluega o tina ma tupulaga talavou ia Leiataua Leauga Turner ina ua molimau i luma o le komiti.
Saunoa Leiataua, o le toatele o fanau laiti e faaipoipo i le tausaga lea, e le umi se taimi ae toe malepelepe o latou aiga, o nisi foi e lei sauni i latou e atinae ma faavae o latou aiga.
LAGOLAGO SENATE SUIGA I LE TULAFONO SUAFA MATAI
Ua i luma nei o le maota o sui le tulafono taufaaofi lea ua pasia e le Senate, e faatulaga ai suiga i tulafono o suafa matai ma faamasinoga.
O ia suiga e aofia ai le tulaga lea, afai ae manumalo se itu i le apili ona o se faaiuga a le faamasinoga ua toe apili e le itu sa faiaina, o le a toe toe maua uma e le itu ua manumalo tupe sa faaaluina ona o le mataupu apili, pe afai e tuuina mai le faaiuga a le faamasinoga ae le toe i ai se isi talosaga a le itu faiaina e toe faia i ai.
O le vaiaso fou lea ua faatulaga ai suesuega a le komiti a le maota o sui mo lenei tulafono taufaaofi.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
AMATA I LE ‘FACEBOOK' AE FAAI'U I LE FALEPUIPUI
O tama'ita'i e to'atolu mai Fatu ma Futi lea na tu'uaia i lo latou fa'ao'olima lea i se isi fo'i tama'ita'i, ona o ni fefa'aaliga o manatu i luga o le facebook, ua taofia nei i le to'ese i Tafuna e le fa'amasinoga, se'i vagana ua totogi le ta'i $18,000 ona fa'atoa mafai lea ona tatala i latou i tua, e fa'atalitali ai taimi ma aso ia ua fa'atulaga e fofogaina ai a latou mata'upu i luma o le Fa'amasinoga Fa'aitumalo.
O se fa'alavelave na tula'i mai i le Aso Faafetai na te'a nei, ina ua fa'ao'olima i latou nei e to'afa i se tama'ita'i sa ta'e'ele ma ni isi o lona aiga i le sami, na mafua ai loa ona molia i latou e le malo i le moliaga mama o le fa'atupu vevesi i nofoaga faitele, ma le fa'amoemoe o se taimi mulimuli ane o le a faila ai e le malo moliaga fa'aopoopo fa'asaga ia i latou nei.
O le taeao la ananafi na fa'atoa faila ai loa e le malo moliaga fa'aopoopo fa'asaga ia Serrah Mauga, Le'alai Mauga, Evelyn Mauga ma Simaima Mila, lea ua molia ai nei i latou i le moliaga mamafa o le fa'ao'olima i le tulaga muamua, taofia fa'apagota o se tagata i se 'auala fa'asolitulafono, fa'apea ai ma le fa'atupu vevesi i nofoaga faitele.
I fa'amaumauga a le fa'amasinoga na ta'ua ai, ao ta'ele le tama'ita'i na a'afia i le sami, sa ia va'aia Le'alai ma Simaima o lo o tilotilo atu ia te ia. Na va'aia e le tama'ita'i na a'afia le aga'i atu o Simaima ma 'aumai Serrah ma aga'i atu loa i le vaega o lo o ta'ele ai, ona tau vala'au atu loa lea o le to'atolu lea ia te ia e fa'atope mai i luga.
Fai mai fa'amaumauga a le fa'amasinoga, a'o le'i o'o mai le tama'ita'i na a'afia i luga o le oneone, o Simaima lava na aga'i atu i le sami ma toso mai o ia i uta e ui sa musu, ae sa una'i lava e Simaima o ia i uta, ma o i'ina na muamua ai loa tu'i e Simaima o ia, e pei ona ta'ua i fa'amaumauga a le fa'amasinoga.
Na ona mae'a lava ona tu'i e Simaima le tama'ita'i na a'afia, oso atu loa ma Serrah ua ta tu'i ona foliga, ma fa'apea ai fo'i ona fesoasoani atu i ai ma Le'alai ma Simaima ua fa'aauau le fasiga o ia.
Na ta'ua fo'i le aga'i atu o se tasi o i latou nei ua molia ma 'aumai se pate kirikiti mai lona fale ma le fa'amoemoe e sasa ai le na a'afia, peita'i na taofi e se leoleo. Na ta'ua fo'i le laga atu o i latou nei ma tatu'i le na a'afia, a'o savali aga'i atu i la latou ta'avale.
O le aso Lua o le vaiaso fou lea ua toe fa'atulaga i ai le iloiloga a i latou nei e to'afa ma le fa'amoemoe, o le a iloilo ai loa pe tofia e le fa'amasinoga ni loia tua e fautuaina i latou e tusa ai o lenei mata'upu, pe mafai lava e le Ofisa Loia Fautua ona tau'aveina uma a latou mata'upu.
E $25,000 le tupe sa fa'atulaga e le fa'amasinoga e tatala ai i latou nei i tua mai le to'ese, peita'i ina ua mae'a ona talosaga le ali'i loia o Mike White o lo o tula'i mo i latou nei i le fa'amasinoga, na toe fa'aitiitia ai loa i le $18,000 le tupe e tatala, ona fa'atoa mafai lea ona tatala i latou nei i tua mai le to'ese.
Afai e mafai ona tatala i latou i tua, ua poloaina i latou e le fa'amasinoga ina ia tu'uina atu a latou pepa malaga i le malo e taofia ai, ma ia aua fo'i nei o latou taumafai e tu'ua le atunu'u.
Ua fa'asa e le fa'amasinoga ona latou toe taumafai e fa'afeso'ota'i le tama'ita'i na a'afia i lenei mata'upu i so o se 'auala.
Na ta'ua e le tama'ita'i leoleo sa gafa ma le su'esu'eina o lenei mata'upu, e le o se taimi muamua lea ua tula'i mai ai le fa'alavelave lenei i le va o i latou ua molia ma le tama'ita'i Tonga o lo o a'afia, ma o lenei vevesi na afua mai i ni tusitusiga sa faia i luga o le ‘facebook.'
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Tala 50: Fafine Lototetele e To‘alua
INA ua tutupu faalavelave iā Isaraelu, sa latou alalaga loa iā Ieova. Na tali mai iai Ieova i lona tuuina mai iai o ni faamasino e fesoasoani iā i latou. O Iosua o le faamasino muamua, ma o igoa nei o isi faamasino, o Otinielu, Euta ma Samekara. Ae o isi tagata e to‘alua na fesoasoani iā Isaraelu o ni fafine e igoa iā Tepora ma Iaeli.
O Tepora o se perofeta fafine. Na tuuina atu iai e Ieova ni faamatalaga e uiga i le lumana‘i, ma sa ia ta‘uina atu i tagata mea uma na fai mai ai Ieova. O Tepora fo‘i o se faamasino. E nofo o ia i lalo o le pama i le atunuu maugā, na te tuuina atu ni fesoasoani mo faafitauli o tagata.
O le taimi lea sa tupu ai Iapino i Kanana. Sa iā te ia ni kariota tau e 900. Sa malosi tele lana ‘autau ua to‘atele ai tagata Isaraelu na faamalosia ia avea ma auauna a Iapino. O le ta‘ita‘i o le ‘autau a Iapino e igoa iā Sesera.
I se tasi aso na aami ai e Tepora ia Parako le faamasino, ma faapea atu: ‘Ua tulei mai Ieova: “Ia e aveina ni tagata se to‘a 10,000 ma outou ō atu i le Mauga o Tapora. O le a ou tuuina atu ai Sesera ma ana ‘autau iā te oe.”
Ua fai atu Parako iā Tepora: ‘O le a ou alu pe afai e te sau ta te ō.’ Na alu Tepora, ae sa ia faapea atu iā Parako: ‘E lē mauaina e oe le viiga mo le manumalo, auā o le a tuuina atu e Ieova Sesera i lima o se fafine.’ Ma o le mea lenā sa tupu.
Ona alu ifo lea o Parako i le Mauga o Tapora ia fetaia‘i ma fitafita a Sesera. Na faafuase‘i lava ona faatupu e Ieova se lolo, ma o le to‘atele o fitafita a le fili sa malelemo. Ae sa sola ese Sesera.
E le‘i umi ae taunuu Sesera i le fale‘ie o Iaeli. Sa ia taliaina o ia ma avatu iai ni suāsusu. Sa faaosoina ai lona fia moe, ma e le‘i umi lava ae moegase. Ona tutui ai lea e Iaeli le pine o le fale‘ie i le ulu o lenei tamāloa leaga. Mulimuli ane, ina ua sau Parako, sa ia faaali atu loa i ai Sesera ua oti! O lea sa taunuu moni lava upu a Tepora.
Ona oti mulimuli ai lea o le Tupu o Iapino, ma ua toe filemu nei Isaraelu mo sina taimi.
Faamasino 2:14-22; 4:1-24; 5:1-31.
Fesili
- O ai na avea ma faamasino, o ai igoa o nisi o i latou?
- O le ā le faaeaga faapitoa na maua e Tepora, ma o le ā e aofia ai?
- Ina ua faamata‘uina Isaraelu e le tupu o Iapino ma le ta‘ita‘i o lana ‘autau o Sesera, o le ā le fe‘au a Ieova na ta‘u atu e Tepora i le faamasino o Parako, ma o ai na ta‘ua e Tepora o le a mauaina le viiga mo le manumalo?
- Na faapefea ona faaalia e Iaeli o ia o se fafine lototele?
- O le ā na tupu ina ua mavae le oti o le tupu o Iapino?
Fesili faaopoopo
- Faitau le Faamasino 2:14-22.
Na faapefea ona faapogaia e tagata Isaraelu le to‘asā o Ieova iā i latou, ma o le ā le lesona tatou te a‘oa‘oina mai ai? (Faama. 2:20; Faata. 3:1, 2; Eseki. 18:21-23)
- Faitau le Faamasino 4:1-24.
O ā ni lesona o le faatuatua ma le lototele e mafai ona a‘oa‘oina e fafine Kerisiano i aso nei mai faaa‘oa‘oga a Tepora ma Iaeli? (Faama. 4:4, 8, 9, 14, 21, 22; Faata. 31:30; 1 Kori. 16:13)
- Faitau le Faamasino 5:1-31.
E faapefea i le pese manumalo a Parako ma Tepora ona fai ma tatalo e faatatau i le taua o loo faalolo‘i mai o Amaketo? (Faama. 5:3, 31; 1 No. 16:8-10; Faaa. 7:9, 10; 16:16; 19:19-21)


text:
E ui na taua e le Loia Sili ia Fepulea’i Ripley ma le Sui Failautusi o le Ofisa o Mataupu Tau Samoa ia Nanai Afuola, lo la lagolagoina o le pili lea ua taoto i luma o le maota o sui, e toe faafoi atu ai fanua a aiga ua le toe faaaogaina e le malo, peitai na la taua, le tatau foi ona vaavaai alofa nei aiga, i le malo, i le tau sailiga o nisi alagatupe e atina’e ma faaleleia ai ana tautua mo le atunuu.
O le tulafono taufaaofi lea a le maota o sui na faaulufale e afioga i alii faipule ia Vaamua Henry Sesepasara ma Tapumanaia Galu Satele Jr.


text:
Ou te faafetai atu ia te outou tagata ofoofogia o le Ekalesia … mo le faamaonia i o outou olaga i aso taitasi o le alofa mama o Keriso “e le uma.”
Peresitene Monson, ua auau faatasi tagata uma o lenei ekalesia i le lalolagi atoa i lena viiga faatasi ma lenei aufaipese matagofie, ma e matou te faapea atu, “Matou te viia oe, le Atua, mo se perofeta.” Faafetai atu mo lou soifua, mo lau faataitaiga, ma lena savali faafeiloai i se isi foi konafesi aoao a le Ekalesia. Matou te alolofa ia te oe, faamemelo ia te oe, ma lagolagoina oe. E moni lava, i le sauniga i le afiafi nei o le a tatou maua ai se avanoa e sili atu ona aloaia e sii ai o tatou lima i se palota lagolago, e le gata mo Peresitene Monson, ae faapea foi mo isi pulega aoao uma o le Ekalesia.Talu ai o le a i ai ma lo’u igoa i lena lisi, se’i ou tautala atu lava la ma le lototele mo i matou uma e faafetai atu ai ia te oe mo lena lagolago. E leai se tasi o i matou e mafai ona galue e aunoa ma au tatalo ma lau lagolago. E le lanu lou lotonuu ma lou alofa i a matou upu.
I le agaga lava lena, o la’u savali i le asō o le fai atu lea matou te lagolagoina oe, matou te toe faia mo oe na tatalo mai o matou loto ma faailoa atu ai foi lena lava alofa e tasi. Ua matou iloa uma lava o loo i ai ki faapitoa, feagaiga, ma tiutetauave ua tuuina mai i taitai pulefaamalumalu o le Ekalesia, ae ua matou iloaina foi e maua mai e le Ekalesia le malosi e le mafaatusalia, se malosiaga moni e tulaga ese, mai le faatuatua ma le tuuto o tagata uma o lenei Ekalesia, po o ai lava le tagata. Po o fea lava le atunuu e te nofo ai, po o le a lava lou laitiiti po o lou lagona e te le agavaa, po o le a foi lou matua po o le faatauvaa o lau vaai ia te oe lava, ou te molimau atu, e alofa le Atua ia te outou taitoatasi, o le fatu outou o le aano o Lana galuega, ma e talisapaia outou ma o loo talosia e taitai pulefaamalumalu o Lana Ekalesia. O le taua o le tagata lava ia, ma le ofoofogia paia o outou taitoatasi, o le mafuaaga tonu lava lea ua i ai se ata o le faaolataga ma le faaeaga. E ese mai le anaga o lenei vaitau faapea, o loo faatatau ia te oe. Leai, aua e te faliu atu i lou tuaoi. O lea ou te talanoa atu ia te oe!
Sa ou tauivi e su’e se auala talafeagai e ta’u atu ai le tele o le alofa o le Atua ia te outou, ma le agaga faafetai o i matou o i luga o le tulaga lenei mo outou. O loo ou taumafai e avea ma siufofoga o agelu moni o le lagi, e faafetai atu ai ia te outou mo mea lelei uma ua outou faia, mo upu agalelei uma sa outou faia, mo taulaga uma ua outou osia mo se tasi—soo se tasi—mo le matagofie ma faamanuiaga o le talalelei a Iesu Keriso.
Ou te faafetai lava mo taitai o Tamaitai Talavou e o i tolauapiga a teineiti, e leai ni fasimoli u’u ulu, leai ni taelega po o ni teuteu tino, a ua latou faaliliuina sauniga molimau e faia i tafatafa o afitafu namuasua, e avea o ni aafiaga faaleagaga e aupito sili ona mausali—o le a manatua pea e na teineiti—po o na taitai i o latou olaga. Ou te faafetai mo tamaitai uma o le Ekalesia o ē i lo’u lava olaga, e malolosi e pei o le Mauga o Sinai ma agaalofa e pei o le Mauga o le Lauga Faaamuia. O nisi taimi matou te talie ai i tala a o tatou tuafafine—ua outou silafia, o Jell-O lanumeamata, ie soosoo, ma le kuka o le sisi ma le pateta e masani ona tausasami ai pe a mae’a se maliu. Peitai o lo matou aiga sa talisapaia nei mea taitasi i se tasi taimi—ma sa i ai se aso na matou maua ai se ie soosoo ma le kuka o sisi ma pateta i le aso lava e tasi. E na o si tamai ie soosoo—laitiiti, ioe—ina ia mafanafana ma lagolelei ai le malaga a si o’u uso laitiiti e toe foi atu ai i lona aiga faalelagi, e pei ona mananao ai tuafafine o le Aualofa. O meaai na saunia mo lo matou aiga ina ua uma le falelauasiga, sa ofofua mai ae matou te lei talosagaina, sa matua taliaina ma le agaga faafetai. Soisoi, pe a e manao ai, i a tatou aga masani, ae o tamaitai i le Ekalesia o ē o le tele lava o taimi e le lava ona faafetai atu i ai, e i ai pea lava iina pe a i ai lima e tautau i lalo ma tulivae ua vaivai. 1 E foliga mai e otometi lava lo latou malamalama i le paia o le fetalaiga a Keriso: “Aua na faia e outou i le tasi o e aupito itiiti o o’u uso nei … , o a’u lea na outou faia i ai.” 2
Ma e faapena foi ona moni i le usoga a le au perisitua. Mo se faataitaiga, ou te manatu i taitai o o tatou alii talavou o ē, e faalagolago i le tau ma le konetineta, a lē o le savavali i le 50-maila po o le ‘eli’eli—ma taumafai moni e moe i—āna ‘aisa mo ni po malulu aupito uumi i le olaga. Ou te faafetai ona o le manatuaina o la’u vaega o faitaulaga sili i ni nai tausaga ua mavae, sa latou feauaua’i mo ni vaiaso e momoe ai i luga o se tamai nofoa faatalaleu i le potumoe o se tasi o le korama ua vaivai, i nai toe vaiaso o si ona ola, ina ia maua se moe a si ona toalua ua olomatua foi o ia. Ou te faafetai mo le aofaiga tele o faiaoga a le Ekalesia, taitai, faufautua ma failautusi, ae tainane foi i latou e setiina i aso uma laulau ma teu nofoa. Ou te faafetai mo peteriaka faauuina, le au faimusika, le au faitalafaasolopito o aiga, ma ulugalii toe a gaui ponaivi ma faigata, ae malaga lava i le malumalu i le 5:00 i le taeao, ma nai atopa’u toeitiiti a tetelē atu nai lo i latou. Ou te faafetai mo matua e lē manatu faapito—atonu o le olaga atoa—e tausia ai se tamaitiiti e le atoa le malosi, o nisi taimi e sili atu ma le tasi ni faaletonu, a o nisi foi taimi e sili atu ma le tasi tamaiti. Ou te faafetai mo tamaiti e galulue faatasi e toe tausia o latou matua ua matutua ma mama’i.
I le tuafafine olomatua ua lata ina atoatoa, sa toetoe lava a musumusu faatoese mai talu ai nei, “E lei avea lava a’u ma se taitai i se mea i le Ekalesia. Sa na o a’u lava o se fesoasoani,” ou te faapea atu, “Tuafafine pele, ia faamanuia atu le Atua ia te oe ma le au ‘fesoasoani’ uma o i ai i le malo.” O nisi o i tatou ua avea ma taitai, ua faamoemoe e i ai se aso o le a outou maua ai le tulaga i luma o le Atua lena ua outou ausia.
Ua tele taimi ou te le faaali atu ai le agaga faafetai mo le faatuatua ma le agalelei o nei tagata i lo’u olaga. Sa tulai Peresitene James E. Faust i lenei pulelaa i le 13 tausaga talu ai ma saunoa mai, “A o ou laitiiti … , ou te manatua lo’u tinamatua … o kukaina a matou meaai mananaia i se ogaumu tafu aasa. A uma le pusa fafie e i tafatafa o le ogaumu, ona alu gugu lea o Tinamatua … i fafo e toe faatumu mai i le faaputuga fafie e i fafo, ma aumai le pusa fafie mamafa i totonu o le fale. Sa ou matua lē magafagafa lava … [i] lo’u nofonofo ai iina ae tuu si o’u tinamatua pele e alu e faatumu mai [lena] pusa.” Ona, feto’i lea o lona leo ua ootia, ma sa ia faapea mai, “Ua ou maasiasi lava ma ua ou salamo i lo’u lē faia o lea mea i lo’u olaga atoa. Ou te faamoemoe e i ai se aso, ou te faatoga atu ai ia te ia mo lana faamagaloga.” 3
Afai e mafai e se tagata pei o Peresitene Faust, o sē ua ou manatu e toeitiiti lava atoatoa, ona faailoa mai le mea na faaletonu ai i lona talavou, ona mafai lea ona ou faia se lafoga faapena ma avatu la’u faamalo, lea ua leva ona tatau ona ou faia.
Ina ua tofia au e faamisiona i aso e le’i i ai ni taimi, e le’i i ai se faiga fuapau o le tupe e totogi e faifeautalai. E tatau ona totogi e le tagata le tau atoa o le misiona lea e auina atu i ai. O nisi misiona sa matua taugata lava, ma o la’u misiona o se tasi o na misiona.
E pei ona tatou fautuaina faifeautalai e fai, sa ou teuina se tupe ma sa ou faatauina atu a’u meatotino e totogi ai la’u misiona i le mea sili sa ou mafaia. Sa ou manatu, ua lava a’u tupe, ae ou te lei mautinoa pe lava mo le masina faaiu o la’u misiona. Ae ui o lea, na ou tuua lava lo’u aiga, ma lena fesili i lo’u mafaufau, mo le aafiaga aupito sili e mafai e se tagata ona naunau ia maua. Sa ou fiafia i la’u misiona aua sa ou talitonu e leai a se isi alii talavou na faapena lona fiafia i ai muamua, pe talu mai lena taimi.
Ona ou toe taliu mai lea i le taimi tonu lava ua valaauina ai o’u matua e o e faamisiona. O le a la la’u mea a fai nei? E faapefea nei ona ou totogia la’u aoga i le iunivesite? E mafai faapefea ona ou totogia se mea ou te nofo ai ma a’u meaai? Ae mafai foi faapefea ona ou ausia le miti a lo’u loto, o le faaipoipo lea i le tausala lalelei atoatoa o Patricia Terry? Ou te le mā e ta’u atu sa ou lotovaivai ma fefe.
Na ou alu ma le faalotolotolua i le faletupe ma fesili i le pule, o se uo a lo matou aiga, pe fia se tupe o i ai i la’u teugatupe. Sa te’i o ia ma faapea mai, “Aisea Jeff, o la e i ai uma i lau teugatupe. La te le’i ta’u atua? Sa mananao ou matua e fai le mea la te mafaia e te amata ai pe a e foi mai. La te lei talaina lava se sene i le taimi o lau misiona. Faapea lava a’u ua e iloa.”
Leai, ou te lei iloa. Ou te iloa o lo’u tama, na ia aoaoina o ia lava e avea o se “tausitusi” e pei ona ta’ua ai i si o matou taulaga laitiiti, na o ni nai tagata itiiti lava na te tautuaina, atonu na te lei ofuina lava se suti fou pe fai foi se pea seevae fou mo le lua tausaga, ina ia mafai ai e lona atalii ona maua na mea uma mo lana misiona. E le gata i lea, o le mea ou te lei iloa ae na oo lava ina ou iloa, o lo’u tina, o sē e lei faigaluega i lona olaga faaipoipo, ae na alu ma faigaluega i se faleoloa i lo matou nuu, ina ia mafai ai ona totogi mea sa manaomia i la’u misiona. Ae leai se upu e tasi e uiga i na mea na ta’u mai ia te au i la’u misiona. E matua augapiu ma se upu e uiga i lena mea. E toafia ni tamā o lenei Ekalesia na faia le mea lava lea e tasi na faia e lo’u tama? E toafia ni tina, i lenei taimi faigata o le tamaoaiga, o loo faia pea le mea na faia e lo’u tina?
Ua 34 tausaga talu ona maliu lo’u tama, o lea, e faapei foi o Peresitene Faust, o le a ou faatali e faafetai atoatoa atu ia te ia i le isi itu. Ae o si o’u tina faapelepele, lea e atoa i le vaiaso lea lona 95, o loo matamata mai ma le fiafia i le fale i le asō, i lenei faasalalauga, e lei tuai ona ou faafetai atu ia te ia. Ia te oulua, Tina ma Tama, ma i tina ma tamā uma ma aiga ma tagata faatuatua i soo se mea o i ai, ou te faafetai atu mo lo outou ositaulaga mo a outou fanau (ma fanau a isi tagata!), ona o lo outou mananao tele e tuuina atu ia i latou avanoa tou te lei mauaina, ma lo outou mananao tele e tuuina atu ia i latou se olaga e sili ona fiafia.
Ou te faafetai atu ia te outou tagata ofoofogia o le Ekalesia—ma le anoanoai o tagata lelei e le auai i la tatou tapuaiga—mo le faamaonia i o outou olaga i aso taitasi, o le alofa mama o Keriso “e le uma.” 4 E leai se tasi o outou e faatauvaa, i se isi itu, ona ua outou atiina ae le talalelei a Iesu Keriso i le mea ua i ai nei—o se faamanatu ola o Lona alofa tunoa ma le alofa mutimutivale, o se faailoaga patino ae mamana i nuu laiti ma aai tetele, o mea lelei sa Ia faia ma le soifua na Ia faaaluina e taumafai ai e aumaia le filemu ma le faaolataga i isi. E le mafaamatalaina lo matou faamamaluina ina ua faitaulia faatasi i matou ma outou i se galuega paia.
E pei ona fetalai atu Iesu ia Sa Nifae, ou te fai atu foi faapena ia te outou i le asō:
“Ona o lo outou faatuatua … , ua atoatoa lo’u olioli
Ina ua uma ona fetalai atu e ia i nei upu, sa tagi o ia.” 5
Uso e ma tuafafine, i lo’u vaai atu i a outou faataitaiga, ou te toe ta’utino atu ai lo’u naunautaiga ia ou lelei atili, ia faatuatua atili—agalelei ma tuuto atili, alofa atili ma ia faamaoni e faapei o lo tatou Tama i le Lagi ma le toatele o outou. Ou te tatalo atu ai i le suafa o lo tatou Faaa’oa’o Sili i mea uma—le suafa o le Alii o Iesu Keriso—amene.


text:
“O ta’ita’i lava o le malo o loo mafua ai faafitauli i le Falema’i”
E talitonu nisi o le atunuu e mafua ona tutupu fa’afitauli tau tupe ma a’afia ai gaioiga a le falemai o le LBJ, e le o faia e ta’ita’i o le malo o latou tiute ina ia tusa ai ma le tulafono.
O le finagalo lea o le tina o Saili Samoa na fa’aalia i le iloiloga fa’alaua’itele a le Fa’alapotopotoga Tumaoti a le Pualele Foundation i le aso Faraile na te’a nei, lea foi na toe saunoa i ai nisi na mafai ona fesiligia e le Samoa News i le tonu o le kerisimasi na tea nei i le nofoaga o le LBJ i Faga’alu.
“Ou te talitonu lava a’u ia e mafua ona tutupu faaletonu tau tupe i le falemai, e le o totogi atu e le malo tupe ua maea ona fa’atulafono e fa’atupe ai fuafuaga a le falemai,” o le saunoaga lea a le tina o Anita Laumatia, ina ua fesiligia e le Samoa i le aso le kerisimasi na tea nei, ao faatali le la talavai ma lona alii i le falemai i Faga’alu.
“Ana taunu’u si’itaga fa’apenei ma te le o mai i le aso lenei i le falemai, ae ou te fa’afetai ai i le pulega a le falema’i ona o le manatu mai i le atunu’u, aemaise ai foi maua nei e le lava se tupe e totogi ai a latou pili,” o le isi saunoaga lea a Laumatia.
Ae na taua e le faletua o Saili Samoa o le Pualele Foundation, e mafua ona tulai fa’afitauli tau tupe i le falema’i o taitai o le malo, e le o fa’atinoina o latou tiute na tofia ai i latou.
Sa ia taua i lana saunoaga, afai e toe foi Amerika Samoa i le auala na amata mai ai le fa’avae o lona atunu’u, atonu o le a le toe tulai mai nei fa’afitauli.
I le faaiuga o lana saunoaga sa ia fautuaina ai foi tagata palota ina ia silasila toto’a i sui o loo latou palota i ai mo le tofi faipule i le Fono Faitulafono, ina ia palota i le sui e talitonu e mafai ona fesoasoani mai i le atunuu aemaise lava pe afai e tulai mai faafitauli e pei ona tulai mai i le falemai i le taimi nei.
Na maua foi le avanoa e fesiligia ai se ulugalii o loo tausi ma’i i se tasi o la alo na taofia mai i le falemai i le aso Faraile na tea nei. Na taua e le tama o le aiga ia Fetuao Sione, sa popole lava lona loto ina nei taunuu siitaga a le falema’i i le aso kerisimasi na tea nei.
“Na ou te’i ina ua ma fesili atu ma lo’u to’alua i le teine foma’i pe amata i le aso (aso Sa na te’a nei) si’itaga o a latou pili, ae na tali mai le teine foma’i ua taofi se’i i ai se taimi, o se lagona fiafia lea mo maua aua o lea ua aga’i atu i le lona 3 o aso talu ona taofia le ma tama i le falema’i, o lona uiga e le iloa e ma’ua po o fea e aumai ai se tupe e totogi ai lenei pili,” o le saunoaga lea a Sione.
Sa to’a filemu lava vaega ‘ese’ese o le falema’i i le aso Sa na te’a nei, e tau leai ni gasegase na aga’i atu i le falema’i.
Na pau itu sa tau feololo tagata na va’aia ai, o le itu o lo’o i ai gasegase o loo taofia atoa ai ma le potu failele. E ‘ese mai i vaega ia, sa feololo foi nisi o le atunu’u na aga’i atu i le fale talavai i le taeao o le aso kerisimasi.
O nisi na mumusu e fa’aali ni o latou finagalo i le Samoa News ina ua fesiligia e uiga i le toe tolopo ai o siitaga a le falema’i, ae o nisi sa fiafia e fa’ailoa lo latou agaga fa’afetai ona o le tofa ua a’e i le pulega ma le komiti fa’afoe a le falema’i.
Na taua e tina ia na fananau mai a laua pepe i le aso o le kerisimasi, o se tala fiafia mo i laua ina ua taofia si’itaga a le falemai, se manu e le iloa poo fea e saili mai ai le $200 e totogi ai le pili o le potu fanau, atoa ai ma le $100 mo le potu taofia pe ana fa’apea e taunu’u si’itaga sa fuafuaina.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fagogo: O le ‘Au Uso ma le Purinisese mai Initia
[Soso’o ane loa lau faitau i le toe soso’oina o la tatou tala fa’asolo, lea na gata mai i le vaiaso na te’a nei i le taimi lea na fa’ateia ai fitafita a le tama o Iasoni ina ua fetaui lava lo latou taunu’u atu i le vaega tonu o le mafataga lea o lo’o fa’amoemoe e maua ai sa latou va’a e aga’i atu ai i tai, ae sulugia loa i latou i moli o le isi va’a a fitafita Initia.]
Na faigata ona toe faia e fitafita a Iasoni se isi gaoioiga ona o lea ua matua malamalama uma le vaega lea o lo o latou tutu ai i sulu malolosi o le va’a lea ua ki atu ia te i latou, fa’atasi ai ma le fa’asilasilaga lea ua fa’asalalau atu i le sipika ina ia tu i lalo a latou a’upega ae sisi’i i luga o latou lima. Na umi se taimi o ki mai pea sulu o le va’a fa’atasi ai ma le fa’asilasilaga o lo o tu’uina atu pea i fitafita a Iasoni, ae leai ma se fitafita o aga’i atu i le vaega tonu lea o lo o latou tutu ai, ma na avea lea tulaga ma itu na masalomia ai loa e fitafita a Iasoni, e foliga mai e na o le to’atasi lava le tagata lea o lo o i luga o le va’a lea o lo o ki atu ana moli fua i le leai o se fitafita po o ni fitafita o agai atu ia te i latou. O le tomai ma le agava’a o fitafita a le tama o Iasoni i le fa’avasegaina o taimi ma gaoioiga ta’itasi i taimi o taua, na faia ai loa le fa’atonuga a le isi fitafita ina ia ‘osofai loa le tagata lea o lo o i luga o le va’a pa’u lea e ki atu moli ia i latou.
Na toeitiiti lava tuai gaoioiga a fitafita a le tama o Iasoni, ona, e fetaui lava le mae’a ona o latou osofaia o le tagata lea sa vala’au ane i le sipika i luga o le va’a pa’u, ae o latou fa’alogoina loa le pisapisao atu o isi fitafita a le malo o Initia o lo o tuliloa atu i latou ma le alo ali’i o le malo, peita’i na vave gaoioiga a fitafita a le tama o Iasoni e ala i le fa’aola lea o le va’a pa’u lea sa i luga o le matafaga ma latou aga’i atu ai loa i tai i le vaega o lo o i ai le fuava’atele a le malo, mo le momoliina atu lea o le alo ali’i i le va’a.
Pe tusa ma le afa itula na aga’i atu ai le va’a laitiiti lea i tai ae taunu’u loa i le vaega o lo o taula mai ai le fuava’a tele, ma auina atu ai loa lea o le alo ali’i i totonu, tuli oso atu ai ma i latou i luga o le va’a, ona o latou ta fanaina loa lea o fuava’a ia sa latou fa’aaogaina ma fa’aleaga, ina nei mafai ona fa’aaoga e fitafita a le malo o Initia e tuliloa atu ai i latou. “Fa’atopetope loa gaoioiga uma ma tatou toe fo’i atu i le malo manu e lei tuliloaina mai i tatou e ‘au a le fili,” o le alaga atu lea a le ta’ita’i ‘au i fitafita uma o lo o i totonu o le va’a, ma fa’alogoina ai loa lea o le ola uma o afi o le va’a, ma va’aia ai le se’ese’e malie ‘ese atu mai le ogasami sa taula ai, peita’i ao se’ese’e malie ‘ese atu le fuava’a tele lenei a le malo o Asuria, sa va’aia le tuliloa atu e isi va’a laiti a le malo o Initia e aofia ai ma le tafanaina atu o pomu ona o le taumafai ia mafai ona toe fa’afo’i atu le purinisese ma le alo ali’i lea ua ave fa’atagata o taua e fitafita a Asuria.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Tu’uaia ni alii se to’alua fa’ao’olima i leoleo
E to’alua ni alii talavou na i luma o le faamasinoga i le aso ananafi, ona o tuuaiga i lo la faia o ni gaioiga e le tusa ai ma ala o le tulafono, e aofia ai lo la faaoolima i ni alii leoleo, a’o taumafai leoleo e taofia faapagota i laua.
O le alii o Dean Niu o lo o tuuaia i lona gaoia o se pusa pia mai totonu o se faleoloa, ma lona faaoolima i le alii faatauoloa ma se alii leoleo.
O Fa’atauva’a Mariota o lo o tuuaia i lona faaoolima i ni alii leoleo, a’o taumafai leoleo e fa’afilemu o ia, ona ua ova lona ‘ona ma le pisapisao.
O le Aso Gafua
DEAN NIU
I faamaumauga a le faamasinoga o lo o taua ai e faapea, na aga’i atu Niu ma se tasi o alii e faatau ni la pia i se faleoloa i le itu i Sisifo, peitai sa teena e le alii faatauoloa ona ua te’a le 10 i le po. E tusa ai ma le tulafono, e fa’asa ona toe fa’atau e faleoloa, ni ava malolosi po o pia, pe a te’a le 10 i le po.
Sa faatauanau pea e Niu ma lana uo le faatauoloa e faatau ni a la pia, ae na tete’e pea le faatauoloa ma i’u ai ina tu’ua e le to’alua lea ia le faleoloa. Peita’i, e le’i umi se taimi, ae va’aia e le fa’atauoloa i le tv o le masini pu’eata o le faleoloa, ia Niu i totonu o le faleoloa, o lo o taumafai e si’i atu se pusa pia i seisi ali’i.
Na ta’ua i fa’amaumauga a le fa’amasinoga, na tamo’e atu le fa’atau oloa e taofi mai le to’alua lea, na ia va’aia ai, o loo matala le faitoto’a pito i tua o le faleoloa. Na tamo’e mai Niu i le fa’atauoloa ma tu’i le fa’atauoloa.
Na agai atu leoleo e saili Niu, ma latou maua atu ai o ia i se fale faatali pasi o lo o nofonofo ai ma sana fagupia, ae ina ua taumafai leoleo e pu’e faapagota o ia, na tafiti solo le alii ma i’u ina tau ai lona tulilima i le mata o le alii leoleo.
O lo o tuuaia Niu i le faatupu vevesi i nofoaga faitele ma le faaoolima, ma ua mae’a ona toe tatala o ia i tua, e fa’atali ai le toe fa’aauauina o lana mataupu, i le Aso Gafua o le vaiaso fou.
FA’ATAUVA’A MARIOTA
O Mariota na taofia mai e leoleo i le po o le Aso Lulu na te’a nei, ina ua onana ma ni tamaitai laiti se to’alua ma latou faalavelave ai i le taaloga Bingo a se tasi o aulotu sa faia.
Na faailoa e molimau i leoleo, sa o latou vaaia Mariota ma ni tamaitai talavou se toalua o faia sa latou inugapia, fufusu ma laulauvavale i se nofoaga e latalata ane i le fale o lo o faia ai le Bingo a le latou aulotu.
Na taunuu leoleo ma o latou molimauina ai Mariota o loo fai lana amio o le lafo o upu mataga ma laulauvavale solo i le auala.
Na taumafai leoleo e pu’e faapagota Mariota peitai na ia faia folafolaga faamata’u i leoleo, faaigoa leoleo i upu mataga atoa ai ma le faaaoga o ona vae e ta kiki ai lima o alii leoleo ina ua mae’a ona loka ona lima.
Sa ia kikiina foi le faitoto’a pito i tua o le taavale leoleo na loka ai o ia ma mafua ai ona leaga le tioata.
I faamaumauga a le faamasinoga na taua ai, na amata laulauvavale atu lava Mariota i le taimi na taunuu ai leoleo, faasolo atu ai ina ua ave o ia i totonu o le taavale, ma faaiu atu ai i le ofisa o leoleo i Tafuna.
O tamaitai talavou e toalua ia na inupia faatasi ma Mariota, ua tolopo a laua mataupu e faia i le aso 27 Iuni, ma ua tuuina atu i laua i lalo o le vaavaaiga a la matua. Ae o lo o taofia pea Mariota i le toese, sei vagana ua ia totogia le $150 ua faatulaga e le faamasinoga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
E te fia Poka?
LEAI! UA TUMU LE AU VAEGA LEA NA MUAMUA MAI
E fiu lava e tau faalelei atu le va o le tina o le fafine ma le fai'ava e le lelei lava, e ote mai lava le olomatua i le taeao e oo atu lava i le po o le la lava e ote, ae mafuli lava ana ote isi fai'ava, e otegia pe a alu atu i le laulau ai, ae faatetele lava pe a uma ona aai le aiga ae le fufuluina ipu sa aai ai, ua oo lava i le saolotoga o si tamaloa ua le alo ai le ote a le olomatua.
E taumafai lava le olomatua e saili se mea e faaletonu a le fai'ava e faavae ai lana ote.
Oo loa i le isi aso, alu loa le olomatua i tua i le pa o loo tata'a ai latou solofanua, ae te'i ai i le aa e le isi solofanua tau i lona muaulu ma maliu ai loa le olomatua. Gasolo atu tagata e faamavae i le olomatua i ona toe taimi, ae vaai atu Patele, e ese lava uiga o le fai'ava lenei o Atamu o loo fai, ona fesili lea o Patele ia Atamu pe aisea e faapena ai pe a o atu fafine ma tamaloloa e faamavae i le olomatua, ae tali Atamu, "a o mai fafine e faamavae ona ou fai lea i ai, malilie e le o so'u loto na mafua ai ona maliu le olomatua, o lona lava faatamala, ae a o atu tamaloloa ma fesili atu poo avanoa le solofanua, ona ou fai lea i ai, e faatali se'i o'u avanoa leaga ua tumu le lisi."
MAMA, AISEA E OFU PAEPAE AI LE TEINE FAAIPOIPO?
Na o le fafine o Lusia ma si ana tama i le faaipoipoga i le isi aso, ona nonofo lea i lalo ma faatali i le gasolo ane o le au valaaulia, sosoo atu ai loa ma le solo a uo mamae a le tama ma le teine faaipoipo, e lei umi ae vaaia loa le savali ane o le teine faaipoipo ma ona teuga matagofie,
Na matua ofo le tamaititi ma fesili i lona tina, "Mama, aisea e ofu paepae ai le teine faaipoipo,?" ae tali le fafine o Lusia, "Lea o lona aso fiafia lenei o le a faaipoipo ai."
Toe fesili atu le tamaititi i lona tina, "ae aisea e ala ai ona ofu uliuli le tama faaipoipo a le ofu paepae foi,?" Na tau ita Lusia i le fesili soo o lana tama, o lea na ia tali atu ai e faapea, "E mafua ona ofu uliuli le tama faaipoipo, e ta'u atu ai, ua uma le taimi na sa'oloto ai, ua oo i le taimi e oti ai."
O LOU SISTER LEA MA TE NONOFO
Tetei tagata ina ua ulufale Satani i totonu o le falesa i le isi aso Sa, tau fai alu loa i fafo ma le tuli a tagata ua fefefe, o nai olomatutua ma nai toeaiina sa nonofo i wheelchairs, ua tutu i luga ma tau fetuli i fafo i le palaai ia Satani, ua oo lava i le faifeau ua pefu i le atoa i fafo, sei vagana ai lava le alii o Atamu lea e moe i le tulimanu o le falesa e lei alu i fafo.
Na ona taunuu lava o Satani fesili loa i le alii o Atamu, "sole, aisea ete le alu ai i fafo, lona uiga ete le fefe ia te a'u,?" Tei Satani i le tali atu o Atamu, "Faafetai o lea ua ou vaai ia te oe alii Satani, ua leva ona ou suea poo ai e soo ai foliga o lo'u to'alua, ae o lea ua ou iloaina nei, o lou sister la lea ma te nonofo.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Ia tatou faalogologo atu ma le toto’a i savali …, ina ia tatou maua le Agaga o le Alii ma maua ai le malamalama o loo finagalo o Ia tatou te maua.
I la’u lava vaavaai atu, ua faatumulia nofoa uma—vagana ai ni nai nofoa laiti i o’u tua atu. O loo i ai le avanoa mo le faaleleia atili. O se faaaloalo lea mo i latou atonu ua fai si tuai mai, ona o le pisi o le alatele, e sue ai se nofoa pe a taunuu mai.
O se aso sili lenei—le aso o le konafesi. Ua tatou faalogologo atu i se aufaipese matagofie o lagiina se musika maoae. O taimi uma lava ou te faalogo ai i le aufaipese pe faalogo ai i le okeni po o le piano, ou te mafaufau ai lava i lo’u tina, o lē sa fai mai, “Ou te fiafia i mea uma ua tuuina atu ia te oe, o faailoga uma ua e patipatia, ma galuega uma ua e faia. Na pau lava lo’u faanoanoaga ona e te le’i faaauauina le piano.” Faafetai, Tina. Maimau e pe ana ou faia.
Se mea ina a lelei, o’u uso e ma tuafafine, o le faafeiloai atu ia te outou i le Konafesi Aoao Lona 182 Faaleafatausaga o Le Ekalesia a Iesu Keriso o le Au Paia o Aso e Gata Ai.
Talu mai la tatou feiloaiga i le ono masina talu ai, ua tolu malumalu fou ua faapaiaina, ma le malumalu e tasi ua toe faapaiaina. I le masina o Me, sa ou maua ai le avanoa e faapaiaina ai le Malumalu matagofie o Kansas City Misuri, ma sa ou matamata i le faafiafiaga faaleaganuu na faia ai. O le a ou auiliilia lena faafiafiaga i la’u tautalaga i le taeao a taeao.
I le masina o Iuni, sa faapaiaina ai e Peresitene Dieter F. Uchtdorf le malumalu ua loa ona faatalitali i ai o Manaus, Pasila, ae o le amataga o Setema na toe faapaiaina ai e Peresitene Henry B. Eyring le malumalu faatoa toe faafou i Benos Aires, Atenitina, o se malumalu sa ou maua le avanoa e faapaiaina ai i le toeitiiti atoa le 27 tausaga talu ai. Ua faatoa lua vaiaso talu ai, na faapaiaina ai e Peresitene Boyd K. Packer le Malumalu matagofie o Brigham City Temple i lona nuu moni na soifua ma ola a’e ai.
E pei ona ou ta’ua muamua, e leai lava se fale e fausia e le Ekalesia e sili atu ona taua nai lo se malumalu, ma ua tatou fiafia ua 139 malumalu ua faaaogaina i le lalolagi atoa, ma le isi 27 ua faasilasila atu pe o loo fausiaina nei. Tatou te faafetai lava mo nei maota paia ma faamanuiaga ua latou aumaia i o tatou olaga.
O le taeao nei ou te fiafia e faasilasila atu isi malumalu e lua, o le a fausia i masina ma tausaga a sau, i nofoaga nei: Tucson, Arizona; ma Arequipa, Peru. O auiliiliga e faatatau i nei malumalu o le a tuuina atu i le lumanai pe a maua mai faamaoniga o pemita e tatau ai.
Uso e ma tuafafine, o le a ou liliu atu nei i se isi mataupu—ua ta’ua, o le auaunaga faamisiona.
Ua umi se taimi o faatagaina e le Au Peresitene Sili ma le Korama a Aposetolo e Toasefululua ia alii talavou mai ni atunuu patino e auauna atu pe a atoa le ta’i 18 o tausaga pe a agavaa, gafatia, faauu mai aoga maualuga ma faaalia lo latou naunau faamaoni e faamisiona. Sa avea o se aiaiga faavae patino a se atunuu ma sa faatagaina ai le fia afe o alii talavou e faatinoina ni misiona faamamaluina ma faataunuuina ai foi a latou matafaioi faamiliteli e manaomia faapea foi avanoa faaleaoaoga.
Sa lelei lo tatou aafiaga ma nei faifeautalai ta’i 18 tausaga le matutua. E lipotia mai foi e o latou peresitene o misiona lo latou usiusitai, faamaoni, faatagata matutua, ma lo latou auauna atu ma le mataalia e faapei foi faifeau faamisiona matutua e galulue i na lava misiona. O lo latou faamaoni, usiusitai ma le faatagata matutua, ua mafua ai ona matou mananao i lena lava faiga ia vave faatino le auaunaga faafaifeautalai mo alii talavou uma tusa lava po o fea le atunuu e o mai ai.
Ou te fiafia e faasilasila atu ua amata nei loa lava, o alii talavou uma e agavaa ma gafatia, o e ua faauu mai aoga maualuga pe o isi aoga e tutusa ma le maualuga lena, tusa lava po o fea e nonofo ai, o le a maua le avanoa lena e fautuaina atu ai mo le galuega faafaifeautalai e amata i le 18 tausaga, ae le o le 19. Ou te le o faapea atu o alii talavou uma o le a—pe ua tatau—ona auauna atu i le vave lena. Ae, e faalagolago lava i tulaga o tagata taitoatasi, faapea foi ona faalagolago i le naunautaiga o taitai perisitua, ae ua i ai nei le avanoa lena.
A o matou manatunatu loloto ma le agaga tatalo i le matutua o alii talavou e mafai ai ona amata le galuega faafaifeautalai, sa matou mafaufau foi i le matutua e mafai ai ona auauna atu se tamaitai talavou. O le asō, ua ou fiafia e faasilasila atu, o tamaitai talavou e gafatia, ma agavaa ma ua i ai le manao e faamisiona, e mafai ona fautuaina atu mo le galuega faafaifeautalai e amata i le 19 tausaga, nai lo le 21.
Matou te faamautu atu o le galuega faafaifeautalai o se tiute faaleperisitua—ma e matou te uunaia alii talavou uma o e ua agavaa ma gafatia i le tino ma le mafaufau, ina ia tali atu i le valaau e auauna atu. E toatele tamaitai talavou o loo auauna atu foi, ae e le o noatia i latou i lalo o le poloaiga lea e tasi e auauna atu e pei o alii talavou. Peitai, matou te faamautinoa atu o tuafafine talavou o le Ekalesia, ua latou faia se saofaga taua i le avea ai o ni faifeautalai, ma e matou te taliaina foi la latou auaunaga.
O le a tatou manaomiaina pea lava pea nisi ulugalii matutua se toatele. A mafai i o outou tulaga o i ai, afai ua tatau ona e litaea, ma mafai i lou soifua maloloina, ou te fautuaina outou ia faaavanoaina outou lava mo le galuega faafaifeautalai faamisiona. O le a taufai maua e le tane ma le ava le olioli tele a’o la auauna atu faatasi i fanau a lo tatou Tama.
O lenei o’u uso e ma tuafafine, ia tatou faalogologo atu ma le toto’a i savali o le a tuuina mai i nei aso e lua, ina ia tatou maua le Agaga o le Alii ma maua ai le malamalama o loo finagalo o Ia tatou te maua. Ia avea lena ma o tatou aafiaga, ou te tatalo ai, i le suafa o Iesu Keriso, amene.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


text:
Mataupu 39
O le agasala o le feuiai o se mea inosia—O agasala a Korianetona ua taofia ai sa Soramā mai le taliaina o le afioga—O le togiola a Keriso e alu i tua i le faaolaina o e faamaoni na muamua mai ai. E tusa o le 74 T.L.M.
1 Ma o lenei, loʼu atalii e, e i ai ni mea e tele atu ou te fia fai atu ai ia te oe nai lo mea na ou fai atu ai i lou uso; aua faauta, e te lei vaai ea i le maumaututu o lou uso, lona faamaoni, ma lona filiga i le tausiga o poloaiga a le Atua? Faauta, sa ia lei faia ea mo oe se faataitaiga lelei?
2 Ona sa e le uai tele mai i au upu e pei ona sa faia e lou uso, i totonu o tagata asa Soramā. O lenei, o le mea lenei ua ia te au e faasaga ia te oe; sa e alu atu i le mitamitavale i lou malosi ma lou poto.
3 Ma ua le ona pau lea, loʼu atalii e. Sa e faia se mea sa sili ona mamafa ia te au; ona sa e tuu le galuega, ma e alu atu i le laueleele o Sairona e i totonu o tuaoi o sa Lamanā, i le afafine talitane o Isapela.
4 Ioe, sa ia afaatosina ese loto o le toatele; peitai, loʼu atalii e, sa le o se ʼalofaga tatau lea mo oe. Sa tatau ona e tausi i le galuega na faatuatuaina ai oe.
5 Ua e le iloa ea, loʼu atalii e, o anei mea o ni mea inosia i le silafaga a le Alii; ioe, ua silisili ona inosia i lo o agasala uma vagana ai le faamasaaina o le toto le sala po o le faafitia o le Agaga Paia?
6 Aua faauta, afai e te afaafitia le Agaga Paia ina ua uma ona mau ia te oe, ma ua e iloa ua e faafitia o ia, faauta, o se agasala lenei e le emafaamagaloina; ioe, ma o soo se tasi e fasioti tagata e faasaga i le malamalama ma le iloa o le Atua, e le faigofie ia te ia ona maua o le ifaamagaloga; ioe, ou te fai atu ia te oe, loʼu atalii e, e le faigofie ia te ia ona maua o se faamagaloga.
7 Ma o lenei, loʼu atalii e, ou te moomoo i le Atua maʼumau pe a na e le asala i se solitulafono tele faapea. Ou te le fia taua pea au solitulafono, e laga ai i luga lou agaga, pe a na ua le mo lou lelei.
8 Ae faauta, e le mafai ona e natia au solitulafono mai le Atua; ma e vagana ai ua e salamo, o le a tutu o se molimau e faasaga ia te oe i le aso gataaga.
9 O lenei, loʼu atalii e, ou te manao ia e salamo ma lafoai au agasala, ma aua e te toe alu e tusa ma atuinanau o ou mata, ae ia e efaafiti oe lava i nei mea uma; ona e vagana ai ua e faia lenei mea, e le mafai lava ona e mautofi i le malo o le Atua. E, ia e manatua, ma ia e ave i ou luga, ma faafiti oe lava i nei mea.
10 Ma ou te poloai atu ia te oe ia e ave i ou luga e filifili faatasi ma ou uso matutua i au mea e fai; aua faauta, o loo e i lou talavou, ma ua e manaomia ona tausia oe e ou uso. Ma uai atu ia laua fautuaga.
11 Aua e te tuu atu oe lava, ia taitai ese e soo se mea ua le aoga pe ua faavalevalea; aua e te tuu atu i le tiapolo na te toe taitai ese atu lou loto i na fafine talitane amioleaga. Faauta, loʼu atalii e, sa matua tele lava le amioletonu na e aumai i luga o asa Soramā; aua ina ua latou vaai i lau eamio, sa latou le fia talitonu i aʼu upu.
12 Ma o lenei ua fetalai mai le Agaga o le Alii ia te au: Ia afaatonu lau fanau ia latou faia mea lelei, neʼi o latou taitai ese atu loto o tagata e toatele i le faafanoga; o lea ou te poloai atu ai ia te oe, loʼu atalii e, i le matau i le Atua, ia e taofi mai au amioletonu;
13 Ma ia e liliu atu i le Alii ma lou manatu atoa, mafaufau atoa, ma lou malosi atoa; ina ia leai ni isi tagata e te toe taitaia ese o latou loto e fai le amioleaga; ae ia e toe foi atu ia te i latou, ma atautino atu ou ʼaleu ma lena sese na e faia.
14 Aua e te asaili i oa po o mea le aoga a lenei lalolagi; aua faauta, e le mafai ona e avea i latou faatasi ma oe.
15 Ma o lenei, loʼu atalii e, ou te fia fai atu teisi ia te oe e uiga i le afio mai o Keriso. Faauta, ou te fai atu ia te oe, o ia lava lea ua mautinoa o le a afio mai e aveese agasala a le lalolagi; ioe, e afio mai o ia e tau mai tala fiafia o le olataga i ona tagata.
16 Ma o lenei, loʼu atalii e, o le galuega lenei na valaauina i ai oe, e tau atu nei tala fiafia i lenei nuu, e saunia ai o latou mafaufau; pe ina ia mafai ona oo mai o le olataga ia te i latou, ina ia mafai ona latou saunia mafaufau o a latou afanau ia faalogo i le afioga i le taimi o lona afio mai.
17 Ma o lenei o le a ou faafilemuina teisi lou mafaufau e uiga i lenei mataupu. Faauta, ua e ofo pe aisea ua tatau ai ona mamao ona iloa muamua o nei mea ae lei oo mai. Faauta, ou te fai atu ia te oe, ua le tusa ea le pele i le Atua o se agaga i le taimi nei e pei o se agaga i le taimi o lona afio mai?
18 Pe ua le tutusa ea le tatau ai ona faaali mai o le fuafuaga o le togiola i lenei nuu e pei ona tatau ai foi ia latou fanau?
19 Pe ua le tutusa ea le faigofie i le Alii le auina mai i le taimi nei o lana agelu e tau mai nei tala fiafia ia te i tatou e pei o a tatou fanau, pe e pei o le taimi pe a mavae le taimi o lona afio mai?


text:
PASIA FONO IVY AVEA MA FA'ATONU OFISA PULEA 'OLOA MALO
Ua pasia e le Fono Faitulafono tofiga a le ali'i kovana mo le faletua ia Ivy Aiumu-Taufa'asau, e avea ai o ia ma Fa'atonusili o le Ofisa e Pulea 'Oloa a le Malo, ina ua fulisia le palota a le maota o sui i le aso Tofi na te'a nei i le palota e 15-0, soso'o ai ma le palota e 13-2 a le Senate i le aso ananafi.
O ia fa'ai'uga a maota e lua sa tu'uina atu i le mae'a ai lea o ni iloiloga sa fa'atautaia e le Komiti o le Fa'agaoioiga o le malo a le maota o sui a maota e lua, i lalo o le ta'ita'iga a le ta'ita'ifono ia Faimealelei Anthony Allen mo le maota o sui, ae o le afioga i le Senatoa ia Fonoti Aufata, o ia lea o le sui ta'ita'ifono mo le komiti a le maota maualuga, lea sa fesiligia ai agava'a ma ni isi o galuega fa'atino a le faletua ia Ivy mo le Matagaluega.
Na tomua le saunoaga a Ivy i lona fa'afetaia lea o faipule e tusa ai o lo latou talitonuina o ia, ina ua o latou pasia o ia i le taimi na tu'uina muamua mai ai lona igoa e le ali'i kovana, ae fa'ai'u ana 'upu tomua i lona toe fa'aoloolo ma'au atu lea i le komiti, ina ia fa'atumauina pea lo latou talitonuina o ia mo le tau'aveina o lenei galuega.
O le tele o faipule e le'i i ai ni a latou fesili po o ni manatu ina ua tu'uina atu i ai e le ta'ita'i komiti le avanoa.
Na saunoa fa'aataata lafoga le Sui Fofoga Fetalai ia Talia Fa'afetai I'aulualo e fa'apea, o ia sa talitonu ia Ivy, peita'i ua tau le talitonu i ai ona ua alu atu so'o i luma o le Fono, ma o se saunoaga na alu ai le tali e a le komiti atoa ai ma le molimau.
Na pau le mata'upu na fesiligia e le Sui Fofoga Fetalai, o le tulaga i le va'a mo Manu’a lea na fa'alogo o lo o taumafai i ai le malo, po o ai tonu le matagaluega e maua mai ai se ripoti e uiga i lea va’a, na tali Ivy, o le Matagaluega o Galuega Lautele a le malo o lo o gafa ma le fa'atautaia o tauofoga mo le mata'upu lea, ma le fa'amoemoe o le masina o Fepuari fa'atoa tapuni ai tauofoga mo le va’a.
Na va'aia le tu'u fesili o ni isi o sui o le komiti po o le a lea va'a e ta'ua mo Manu'a, peita'i o le va'a e pei ona fesiligia e le faipule mai Manu’a, sa aofia i se tasi o saunoaga a le ali'i kovana i luga o se tasi o ana polokalama i le masina o Tesema na te’a nei, ina ua fesiligia o ia e ni isi o to'oto'o mai Manu’a, po o i ai sana fuafuaga mo le fa'aleleia o femalagaa'iga mo Manu’a, ona o le tula’i so'o mai o le fa'afitauli i le fai lea ma leaga le va’a o le M/V Sili lea o lo o tautuaina Manu’a.
Saunoa le ali'i kovana e fa'apea, o lo o latou galulue pea ma le Ofisa o Galuega a le malo mo le fa'atauina mai lea o se va’a mo Manu’a, ma o se va’a fo'i e mafai ona 'ave ai le pasese e silia ma le toa 30, fa'apea ai uta e fia la’u mai i le isi motu e aga'i atu i le isi motu.
O isi faipule e lei i ai ni a latou fesili ina ua tu'u atu i ai le avanoa e aofia ai Va'amua Henry Sesepasara, Simei Pulu ma Pulelei'ite Li'amatua Tufele Jr.
Na fesiligia e le afioga ia Taotasi Archie Soliai le molimau pe i ai ni lu’itau o lo o feagai ma ia talu ona avea o ia ma Fa'atonusili le tumau o le Matagaluega, ae na saunoa Ivy, na pau lava le fa'afitauli o lo o fa'afeagai ma ia i le taimi nei, o le le mafai lea ona toe fa'atumu atu 'oloa a le malo e pei ona tatau ai.
Na fa'amanino e Ivy e fa'apea, mai masina e 11 talu ona tofia o ia e avea ma Fa'atonusili le tumau o le Matagaluega, o lo o matauina pea le fa'afitauli lea i le leai o se tupe e mafai ai ona toe fa'atumu 'oloa a le malo ua mae'a ona fa'aaoga.
I tausaga ua te'a e pei ona ia ta'ua i lana molimau, sa tu'u 'ese ai e le Teutupe a le malo le vaega tupe e toe fa'atau mai ai 'oloa e fa'atumu ai 'oloa ua fa'aaoga, peita'i o le taimi nei, e le o toe faia e le Teutupe lena tulaga, ai ona o tulaga fa'aletonu i le itu tau tupe a le malo.
“O le fa'afitauli la lea ua feagai nei ma le 'aufaigaluega, ua leai ni galuega a ni isi o i latou nei e faia ona ua leai ni galuega e mafai ona fa'atinoina,” o le saunoaga lea a Ivy.
Na pau 'oloa o lo o mafai ona toe fa'atau mai e le Ofisa ma toe fa'atumu ai' oloa ua mae'a ona fa'aaoga, o 'oloa laiti e pei o pepa e fai ai kopi, o pepa mo fale le taua, atoa ai ma isi 'oloa laiti e fa'aaoga mo galuega i totonu o le Ofisa.
Na fesiligia foi e le afioga i le ali'i faipule ia Taotasi A. Soliai le molimau pe o le a se isi fuafuaga ua toe fai i kamupani ia sa tauofo mo le fausiaina o le Call Center lea ua toe fa'amaamulu 'ese a laua tauofoga, ma e ui e lei mautu mai se atoga o lea mata'upu ona o le Matagaluega o Tagata Faigaluega e maua mai ai, peita'i na ta'ua e Ivy, o lo o i ai pea le tupe sa fuafua e fausia ai lenei galuega.
Ina ua tu'uina mai e le kovana le suafa o Ivy i le tausaga na te'a nei, sa pasia e le maota o sui i le palota e 14-3 ae na te'ena e le Senate i le palota e 7-6.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Vaega 12
1–6, O e e galulue i le tovine o le a latou maua le olataga; 7–9, O i latou uma o e e mananao i ai ma ua agavaa e mafai ona fesoasoani i le galuega a le Alii.
1 Ua le pine ona oo mai ao se galuega tele ma le ofoofogia i le fanauga a tagata.
2 Faauta, o Aʼu o le Atua; uai mai i laʼu upu, lea ua vave ma mamana, ua maai sili atu nai lo se pelu mata-lua, i le vavaeina o sooga ma le su o ivi; o lea, ia uai mai ai i laʼu upu.
3 Faauta, ua sinasina le fanua ua saunia e selesele; o lea, ai se e fia selesele, ia tuu o ia e sasau atu lana selesaito ma lona malosi, ma selesele mai manū o ao, ina ia mafai ona teu e ia mo lona agaga le olataga tumau-faavavau i le malo o le Atua.
4 Ioe, ai se e fia sasau atu lana selesaito ma selesele mai, o ia lava lea ua valaaulia e le Atua.
5 O lea, afai e te ole mai ia te aʼu o le a e mauaina; afai e te tuitui mai o le a tatala atu ia te oe.
6 O lenei, ona ua e ole mai, faauta, Ou te fai atu ia te oe, tausi i aʼu poloaiga, ma saili e aumai i luma ma faatu le faamoemoe o Siona.
7 Faauta, Ou te tautala atu ia te oe, ma i latou uma foi o e ua i ai manaoga e aumai i luma ma faatu lenei galuega;
8 Ma e leai se tasi e mafai ona fesoasoani i lenei galuega vagana ai ua alotomaualalo o ia ma tumu i le ealofa, ua i ai le ifaatuatua, ofaamoemoe, ma le ualofa mama, ua faautauta i mea uma, i soo se mea e tuu atu i lana tausiga.
9 Faauta, o Aʼu, o lē ua tautala atu i nei upu, o le malamalama ma le ola o le lalolagi, o lea ia uai mai ma lou malosi, ona valaaulia ai lea o oe. Amene.


text:
Aoga Sa
Alofa i le autalavou
Ia iloa i latou.Tatalo mo i latou.Mafaufau loloto i o latou manaoga.
Filifili pe o le a le mea e aoao atu
Iloilo faalemasina aoaoga faavae ma otootoga.
Saili i le taitaiga a le Agaga Paia
Fefautuaai ma taitai, autalavou, ma matua.
Fai se fuafuaga
Tatalo mo musumusuga.
Mafaufau i le autalavou ma o latou aafiaga ma tulaga o i ai.
Suesue i punaoa ma filifili ia gaoioiga.
Fesoasoani ia latou aoao, tuu atu ia i latou e faiaoga.
Faaauai le autalavou.
Fetuunai lau fuafuaga e tusa ai ma manaoga.
Valaaulia faatinoga ma le faaaogaaga.
- O Le A Se Mea Fou mo le 2015?
Aoao i polokalama ma punaoa fou o loo maua mo le aoao atu ma le aoaoina i le tausaga a sau.
- Vitio mo le Aoao Atu
Maimoa i vitio na pueina i totonu o potuaoga moni lava lea o loo faaalia ai ia faiaoga o loo faaaogaina metotia ia na fautuaina atu i gaoioiga mo le aoaoina i otootoga o leSau, Mulimuli mai ia te Au .
- Siiina Mai o Vitio
Ua matuai fautuina malosi ia faiaoga e sii mai vitio ao lei sau i le lotu (tagai mo faatonuga mo le siiina mai o vitio).
- Laina Fou o aikona
Ua faaopoopo se laina fou o aikona tau komepiuta i le pito i luga o itulau taitasi o le uepisaite a leSau, Mulimuli mai ia te Au. O lenei laina o aikona tau komepiuta e fesootai ai i le siiina mai o punaoa, auina atu o ni manatu faaalia, fefaasoaai ai ma isi, ma lolomiina ai ia itulau.